Predsednik Francuske Emanuel Makron (desno) bio je u poseti Moskvi početkom februara 2022. godine kada je razgovarao sa Vladimirom Putinom (levo)\nPredsednik Rusije Vladimir Putin održao je u četvrtak „iskren“ telefonski razgovor sa francuskim predsednikom Emanuelom Makronom (Emmanuel Macron), saopštio je Kremlj, nakon što je Moskva poslala trupe da napadnu svog prozapadnog suseda Ukrajinu.\nLideri su imali „ozbiljnu i iskrenu razmenu mišljenja“ o Ukrajini i Putin je dao „iscrpno objašnjenje razloga i okolnosti iza odluke o sprovođenju specijalne vojne operacije“, navodi se u saopštenju.\nJelisejska palata je saopštila da je Makron pozvao Putina da zahteva prekid ofanzive Moskve u Ukrajini.\n„Nakon što je razgovarao sa ukrajinskim predsednikom i u koordinaciji sa njim, predsednik (Makron) je pozvao Vladimira Putina da zahteva hitan prekid ruskih vojnih operacija, napominjući da Rusija rizikuje masovne sankcije“, saopšteno je iz Jelisejske palate dok je Makron prisustvovao samitu EU u Briselu.\nOvo je bio prvi poznati kontakt Putina i jednog zapadnog lidera otkako je Kremlj naredio invaziju na Ukrajinu, navodi agencija Frans pres (AFP).\nOperaciju su osudili zapadni lideri, a EU, Velika Britanija i SAD su naložili sankcije protiv Rusije.


Prosečna cena stanova u Beogradu, prema podacima Republičkog zavoda za statistiku iznosila je 252.524 dinara, dok je prosečna površina stanova koju su Srbi kupovali bila 57 metara kvadratnih.\nU Beogradu je taj prosek nešto viši i iznosi 60 kvadrata, dok najveće stanove kupuju stanovnici Gornjeg Milanovca i oni u proseku kupuju nekretnine površine 83 metra kvadratna.\nDoduše, cena kvadrata je značajno niža nego ona u Beogradu i iznosi prosečno 98.984 dinara.\nNajmanju površinu stanova kupuju stanovnici Petrovca na Mlavi čiji su prosečno kupljeni stanovi veličine 37 kvadrata.\nŠto se tiče cena, pored Beograda koji je ubedljivi lider, ni stanovi u Vojvodini nisu pristupačniji. Podaci RZS govore da kvadrat u proseku košta 110.389 dinara, a u Novom Sadu on iznosi 132.976 dinara, dok je kvadrat u Nišu prosečno 101.875 dinara.\nIpak, ispred Niša je Kragujevac i njegovi stanovnici kvadrat tamo mogu da pazare prosečno za 106.187 dinara.\nČajetina se približava Beogradu, Pančevo sve skuplje\nMeđutim, ovi podaci su donekle očekivani, ali ono što iznenađuje su stanovi na Zlatiboru, u opštini Čajetini, koja se smestila na drugo mesto, odmah iza Beograda po visini cene kvadrata.\nTamošnji kupci stanova kvadrat kupuju po prosečnoj ceni od 159.837 dinara, dok je sumu od 100.000 dinara po kvadratu preskočilo i Pančevo, pa se tamo kvadrat kreće oko 100.332 dinara.\nNajjeftiniji stanovi u Srbiji su u Tutinu i prosečna cena kvadrata u ovom gradu je 49.322 dinara, nešto više plaćaju stanovnici Velikog Gradišta (68.684 dinara) i Kraljeva (69.163 dinara).


Najgori scenario: Vulkan "Kikai" je spreman da eruptira i mogao bi da ubije 100 miliona ljudi | WebTribune\nHome U FOKUSU NAJGORI SCENARIO: Vulkan “Kikai” je spreman da eruptira i mogao bi da ubije 100 miliona ljudi\nPosted date: фебруар 18, 2018 In: U FOKUSU\nRezervoar magme, potencijalno skriven iza podvodnog vulkanskog kratera, mogao bi da rezultira okončanjem civilizacije ako eruptira, kažu japanski naučnici.\nEksperti iz Univerzitetskog centra za istraživanje okeana u Kobeu (KOBEC), su potvrdili da na japanskom arhipelagu postoji džinovska kaldera ili veliki krater. Za krater, veličine 32 kubna kilometra, je rečeno da je najveći krater te vrste i rezultat eksplozivne podvodne erupcije pre 7.300 godina, kako se navodi u njihovom najnovijem istraživanju.\nSedeći između okeanskih ploča Tihog okeana i Filipinskog mora, Japan je žarište za seizmičke aktivnosti, zbog čega naučnici žele da ažuriraju metode predviđanja prirodnih katastrofa. KOBEC tim sprovodi detaljna istraživanja područja i objavio je svoje nalaze u “Scientific Reports”.\nKikai kaldera koji se nalazi južno od Kjušua, po predviđanjima ima šanse da eruptira, međutim, vodeći naučnik koji je proučavao vulkansku formaciju dao je zlokobno upozorenje o destruktivnom potencijalu ove kaldere.\n“Ako erupcija gigantske kaldere pogodi japanski arhipelag, procenjuje se da bi broj žrtaava mogao da poraste na oko 100 miliona, u najgorem scenariju“, rekao za The Mainichi šef KOBEC-a, Jošijuki Tatsumi.\nMeđutim, super erupcije vulkana su retke, a naučnik iz opservatorijuma vulkana Jelouston, Majkl Poland, rekao je da je verovatnoća eksplozije koja rezultira okončanjem civilizacije “astronomski mala“. Međutim, naučnici koji istražuju Kakai kalderu veruju da bi gigantski rezervoar magme mogao biti skriven ispod kore – a erupcija bi mogla biti smrtonosna.\n“Ovakva erupcija bi videla preko 40 kubnih kilometara magme koja se ispušta u jednoj eksploziji, izazivajući ogromnu štetu“, navodi se u saopštenju KOBEC-a. “Mehanizam koji stoji iza ovoga i to kako predvideti ovaj događaj su urgentna pitanja.“\nTim naučnika, naoružanih podvodnim robotima, planira da se vrati do kratera u martu kako bi utvrdili da li postoji nagomilavanje magme. Nadaju se da će KOBEC i japanska Agencija za nauku i tehnologiju moći da iskoriste ovo istraživanje kako bi pronašli način da predvide erupcije kaldere.


Izložba o Sretenu Stojanoviću u Narodnom muzeju Beograda - Čupava Keleraba\n10. februara 2021. 10. februara 2021. Administrator\nSRETEN STOJANOVIĆ. Vrline karaktera i materijala\nTrg Republike 1a\nfebruar – 11. april 2021. godine\nNarodni muzej u Beogradu obeležava Dan državnosti Republike Srbije, izložbom Sreten Stojanović. Vrline karaktera i materijala sa uverenjem u značaj predstavljanja i upućivanja u opus umetnika čije skulpture čine upečatljiv vizuelni deo identiteta srpske i jugoslovenske umetnosti 20. veka.\nSvojim radom usmeren pre svega ka ličnom i trajnom, Stojanović je i sam govorio kako je upravo čovak i sam život ono što ga uzbuđuje, pokreće i menja. Verovao je da se prilikom umetnikovog vraćanja prirodi i on sam, svakim pojedinačnim delom, obnavlja poput prirode – nikad se ne ponavljajući. Upamćen je kao autor prostudiranih portreta svojih savremenika, istorijskih ličnosti i onih najbližih, članova porodice. Stojanovićeve skulpture se odlikuju kako prepoznatljivim i autentičnim obležjima vrlina ovekovečenih ličnosti, tako i izrazitim poštovanjem, isticanjem i uvažavanjem materijala u kojima skulptura nastaje. Sublimirajući u svom radu izvorni talenat, sa znanjem i iskustvom stečenim obrazovanjem u Beču i Parizu, Sreten Stojanović je, težeći ka umetničkoj istini, tokom više decenija oblikovao i menjao svoja izražajna sredstva. Stvarao je svojim doživljajem i uzbuđenjem oblikovane skulpture, koje na čudesan način dublje, šire i dalje žive i komuniciraju kroz vreme. Vaspitan i odgojen u duhu borbe za slobodu, Sreten Stojanović je bio umetnik koji je čitavog života intenzivno učestvovao u relevantnim društvenim i političkim zbivanjima, produktivno stvarajući dela u kojima neguje epsku tradiciju unoseći nezaobilaznu intimnu notu.\nUkazujući na trajnu vrednost bogatog i raznovrsnog umetničkog opusa Sretena Stojanovića, u Velikoj galeriji centralne zgrade Narodnog muzeja, izložen je izbor umetnikovih likovnih ostvarenja iz kolekcije Narodnog muzeja, upotpunjen radovima iz Spomen-zbirke Pavla Beljanskog, Narodnog muzeja Čačak, Muzeja Jugoslavije, Muzeja grada Beograda, Umetničke zbirke SANU, ULUS-a, Muzeja pozorišne umetnosti Srbije i radovima iz privatnih kolekcija.\nIzložbu Sreten Stojanović. Vrline karaktera i materijala će u petak, 12. februara u 12 časova, svečano otvoriti Marija Obradović, ministar uprave i lokalne samouprave. Svečanost će u skladu sa epidemiološkim rizicima biti održana uz prisustvo ograničenog broja zvanica. Izložba, čiji je autor Vera Grujić, savetnik u Narodnom muzeju, biće otvorena od 14 časova za sve zainteresovane od petka, 12. februara do 11. aprila 2021. godine.\nIzvor: Narodni muzej u Beogradu\nFilm, umetnost i pozorištenajava, Narodni muzej Beograd, Sreten Stojanović, vesti, Vrline karaktera i materijala


Lakše je kad rano daš gol, mnogo je pritiska – Srbija Sport\nLakše je kad rano daš gol, mnogo je pritiska\nby SrbijaSport 01.05.2022., 21:03\nTrener kluba iz Ljutice Bogdana blista od sreće, ali do kraja prvenstva još ima da se igra, u opticaju je devet bodova.\nDejan Stanković, trener fudbalera Crvene zvezde kaže da je njegovoj ekipi u derbiju 34. kola Superlige rani gol mnogo pomogao.\nZvezda je pobedila Vojvodinu u Novom Sadu sa 3:0, golovima Sekua Sanoga u drugom minutu i Aleksandra Kataija u 33. i 70. minutu.\n“Kada se utakmica otvori na ovakav način koji smo uvežbavali na treninzima, da u drugom minutu dobro izvedeš prekid, napraviš sjajan blok i postigneš lep gol, onda se dosta lakše kontroliše meč. Ne mogu da kažem da je bilo lako, ali lakše svakako”, rekao je Stanković posle meča, a preneo je klupski sajt.\nDa se njegovi igrači možda ne bi “uobrazili”, strateg kluba iz Ljutice Bogdana, prebacio se potom na one koje bi voleo da iskoreni.\n“Bilo je neiznuđenih grešaka, kao i protiv Čukaričkog, ali igramo sreda-nedelja i mnogo je pritiska. Sve se to oseća, vidim i po mojim igračima. Fenomenalni su i ponosan sam na njih”, dodao je Stanković.\nPozvao je navijače da dođu i na meč sa Radničkim iz Niša, jer kaže da je svaki bod jednako važan.\n“Imamo ‘dugačku’ nedelju pred nama, tako da ćemo moći da odmorimo i da pripremimo utakmicu protiv Radničkog dobro, jer na Marakani smo igrali protiv njih 1:0 i 0:0. Dobro se brane, nismo uspeli da budemo dovoljno efikasni protiv njih na domaćem terenu, jer su izuzetno čvrst protivnik. U Nišu smo odigrali fenomenalnu utakmicu, ali kad prođe vreme menja se i forma i mnogo toga, ali naš cilj ostaje isti, titula”, zaključio je Stanković.\nBONUS VIDEO: Rišarlison dao gol Čelsiju, a onda proslavio dimnom bombom


Samo uslovna kazna za pretnje smrću\n10. 03. 2016. Danas\nViši sud u Nišu pravosnažno je osudio na uslovnu kaznu zatvora od po šest meseci prethodnog direktora Gradske toplane Niš Milutina Ilića, njegovog bliskog saradnika Dobrivoja Stanimirovića, kao i Miju Jankovića, koji se predstavljao kao "telohranitelj" i "privatni detektiv", zbog pretnji novinaru i uredniku "Južnih vesti" Predragu Blagojeviću, saopštio je ovaj regionalni internet portal.\n10. 11. 2014. Danas\n03. 09. 2014. Juzne vesti\n02. 09. 2014. Južne vesti\nZamenik gradonačelnika Niša Ljubivoje Slavković u Gradskoj kući je vikao na novinare Južnih vesti i optužio ih da su "strani plaćenici", tvrdeći da "zna ko su pravi nalogodavci".\n20. 06. 2014. Blic/Niš\nMilutin Ilić (64), bivši direktor JKP “Gradska toplana” iz Niša, Dobrivoje Stanimirović (58), radnik Toplane, i Mija Janković (54), telohranitelj, oslobođeni su optužbi da su pretili uredniku „Južnih vesti“ Predragu Blagojeviću i ugrozili mu sigurnost, saznaje Blic.\nNezavisno udruženje novinara Srbije najoštrije osuđuje pretnje koje je novinaru i uredniku portala “Južne vesti” Predragu Blagojeviću uputio Bojan Marinković (36) iz Niša.\n23. 03. 2014. Juzne vesti\nPozivajući se na visoke funkcionere SNS jedan od članova te stranke uputio je ozbiljne pretnje novinaru i uredniku Južnih vesti Predragu Blagojeviću. Bojan Marinković zvani Bojzi (36), vlasnik lokalnog fudbalskog kluba i ugostiteljskog objekta, pozvao je telefonom Blagojevića u petak popodne i "upozorio ga" da više ne piše o direktoru Vodovoda Dejanu Andrejeviću i njegovim saradnicima.


Mihajlu Pantiću i Ranku Koziću Nagrada Veselina Lučića\nIzvor: Glas javnosti, 17.Maj.2012, 15:47 (ažurirano 02.Apr.2020.)\nBEOGRAD - Redovni profesor Filološkog fakulteta Univerziteta u Beogradu Mihajlo Pantić i docent tog fakulteta Ranko Kozić dobitnici su "Nagrade Veselina Lučića" za 2012. godinu za najbolje naučno i stručno, odnosno za najbolje književno ostvarenje.\nPantić je nagradu dobio za knjigu "Previše vremena za nevažne stvari" (Too much time for unimportant things) dok je Kozić nagradu dobio za monografiju "Rođenje romana iz duha parafraze".\nNagrade, u iznosu od po 250.000 >> Pročitaj celu vest na sajtu Glas javnosti << dinara, obezbedila je zadužbina Veselina Lučića, a dodeljene su na svečanosti u Rektoratu Univerziteta u Beogradu.\nProrektor Nevenka Žarkić-Joksimović rekla je da Univerzitet u Beogradu želi da obnovi duh zadužbinarstva u Srbiji ali i sačuva uspomene na dobrotvore iz prošlosti koji su imali svest o tome da je znanje najbolje oružje svakog naroda i da je ulaganje u obrazovanje najbolja stvar koju svako društvo može da uradi.\nPrema njenim rečima, zadužbine i fondacije Univerziteta u Beogradu godišnje prihoduju oko 37,5 miliona dinara, a od tih sredstava se dodeljuje 175 stipendija najboljim studentima, u iznosu od 8.000\ndinara mesečno, deset meseci godišnje.\nOsim toga, iz sredstava zadužbine i fondacija Univerziteta u Beogradu obezbeđen je novac za deset nagrada od po 30.000 dinara za studente, kao i za dve školarine za doktorske studije.\nPomoćnik ministra prosvete Zoran Trninić izrazio je nadu da će se proces restitucije završiti povoljno za Univerzitet u Beogradu i da će mu biti vraćene sve one zgrade koje su mu u prethodnom periodu zaveštali dobrotvori.\nOn je podsetio da je ministarstvo obezbedilo sredstva za revitalizaciju brojnih zgrada Univerziteta ali i za nabavku opreme za fakultete, što je posao koji će uskoro biti završen.\nTrninić je najavio da će od Evropske investicione banke biti obezbeđena dodatna sredstva kako bi se odblokirao rad fonda koji u Beogradu i Nišu gradi stanove za mlade naučnike.\n17.Maj.2012: Glas javnosti


Kako finansijske institucije posluju sa sportskim klubovima - Biznis i Finansije\nHome\tTekstoviB&F Plus\tKako finansijske institucije posluju sa sportskim klubovima\nOd bankarskih kredita raznih veličina i rokova, preko osiguranja stadiona i igrača, pa sve do lizinga voznog parka – sportski klubovi na dnevnom nivou upotrebljavaju širok dijapazon finansijskih proizvoda kako bi efikasnije poslovali, ali i opstali na tržištu, gde se konkurencija ne pobeđuje samo na sportskim terenima. U suštini, svi klubovi na svetu koriste ovakve usluge, dok njihova veličina određuje u kojoj meri će to činiti. U Evropi su najveći klijenti banaka, osiguravajućih kuća i lizing kompanija fudbalski klubovi, a u Sjedinjenim Državama su to učesnici takmičarskih liga u bejzbolu, hokeju, košarci i američkom fudbalu.\nNa nekim tržištima osiguravajuće kuće i banke kreiraju posebno skrojenu ponudu za klijente iz sveta sporta, a postoje i države u kojima je korišćenje pojedinih finansijskih instrumenata u ovoj oblasti uvedeno kao obavezno i regulisano zakonom. Tako je, na primer, u Velikoj Britaniji pre četiri godine uvedeno obavezno osiguranje fudbalera, i to na svim nivoima takmičenja – sve do amaterskih igrača, koji sada bez potvrde o njegovom plaćanju više ne mogu da se bave fudbalom.\nOvo se već u samom startu pokazalo kao diskutabilno rešenje, jer najbogatiji klubovi ionako osiguravaju svoje igrače sa mnogo većim premijama, dok amateri uobičajeno plaćaju polisu koja košta 76 funti godišnje i zauzvrat dobijaju izuzetno malo pokriće povreda. Svakako je u pitanju dobar dodatan biznis za britanske osiguravače, a preko poreza i za državu, imajući u vidu da se u Velikoj Britaniji fudbalom redovno bavi oko osam i po miliona odraslih osoba.\nOd svih finansijskih opcija u ponudi, bankarski zajmovi su „najzahvalniji“ za pronevere, pogotovo ako su klubovi koji ih uzimaju skloni čestoj promeni svojih predsednika ili članova upravnih odbora, a istovremeno u svom vlasništvu imaju veoma privlačno građevinsko zemljište, sportske terene, kao i sam klupski brend, iza koga stoje decenije dobrih rezultata i nekoliko generacija navijača. Ukoliko vam ovo previše liči na situaciju iz našeg malog dvorišta, grdno se varate – to je praksa koja je godinama ustaljena i u razvijenijim zemljama i nije ekskluzivno vezana samo za nekadašnje gigante čiji je vlasnik država. Pravo pitanje je zašto, onda, banke nastavljaju da pozajmljuju novac ovakvim institucijama?\nPre nepune tri godine Florentino Perez, predsednik Reala iz Madrida, hvalio se kako njegov klub godinama uspeva da bude vodeći na Forbsovoj listi najvrednijih sportskih klubova na svetu (na aktuelnoj godišnjoj listi to je Mančester Junajted), sa procenjenom vrednošću iznad milijardu evra i najvećom ostvarenom zaradom. Ono što je Perez tada propustio da spomene je činjenica da je Real istovremeno bio „u crvenom“ sa neverovatnih 602 miliona evra duga, od čega 283 miliona na bankarske zajmove! Većina preostalog iznosa odnosila se na dugovanja prema igračima, odnosno njihove još uvek neisplaćene zarade – novac koji takođe odnekud treba iznaći. Kako su tada primetili španski mediji, jedini način da se obezbedi siguran izvor sredstava podrazumeva konstantan protok fudbalskih superzvezda kroz prvi tim, to jest njihovu prodaju „kad zagusti“. Uz, naravno, mnogo manje pompe nego kada su bili dovođeni.\nReal i ostali najveći fudbalski klubovi, zapravo, „balansiraju na žici, igrajući se sa velikim sumama novca“, objašnjavao je jedan od vodećih španskih ekonomista, Hose Marija Gaj de Ljebana. Prema njegovim rečima, tako stvoren balon neminovno će morati da pukne jednog dana, a onda će u pomoć morati da pritrči država ili, eventualno, neki novi bogati vlasnici. Banke ne odbijaju najveće klubove kao klijente, jer je u njihovom slučaju kolateral praktično zagarantovan, ali na ovaj način one pomažu ubrzavanju ovog „vrzinog kola“ i stalnom podizanju uloga, koje preti da na kraju mnoge klubove otera u bankrot.\nIz tog razloga, UEFA je još 2011. godine predstavila svoj program Finansijski Fer-plej (Financial Fair Play), kao veliku prekretnicu zbog regulative koja za cilj ima upravo da spreči velike klubove da se „samoubiju“ neplaćenim kreditima, ali i da onim manjim pomogne da se postepeno uključe u bogatije društvo. Promovišući ovu inicijativu, predsednik UEFA Mišel Platini naglasio je da je „preko 50 odsto evropskih fudbalskih klubova u gubitku i da je taj trend sve veći“.\nEvropska kuća fudbala je pripremila sistem kažnjavanja za fudbalske organizacije koje budu kontinuirano trošile više nego što zarade – od zabrane transfera pa sve do izbacivanja iz svih takmičenja pod njenim okriljem. Ali u stvarnosti su ostvareni rezultati, za sada, daleko od bajnih, između ostalog i zato što je program FFP u potpunosti prevideo dugove na osnovu bankarskih kredita koje su klubovi nagomilali do momenta njegovog pokretanja. U ovom trenutku, dugovi najvećih nastavljaju da rastu, baš kao i njihovi prihodi, a dokle će takvo stanje biti održivo – ostaje da vidimo.\nKlubovi engleske Premijer lige će od sezone 2018-19 biti u mogućnosti da uzimaju kredite samo od zajmodavaca koje je prethodno odobrilo nadzorno telo nacionalne Fudbalske asocijacije. Kao glavni razlog za ovu odluku navodi se primer poznatih premijerligaša Vest Hema, Sautemptona i Evertona, koji su tokom proteklih nekoliko godina pozajmljivali milione funti od izvesne Vajbrak korporacije, registrovane na Devičanskim ostrvima, i sa neutvrđenim vlasnicima. S obzirom da su podizali kredite uz mnogo nižu kamatnu stopu od konkurencije sa Ostrva, i pošto je pozajmljeni novac, najblaže rečeno, sumnjivog porekla, pomenuti klubovi su „opomenuti“ da prestanu sa takvom praksom, posle čega je formirana lista proverenih kreditora.\nZa razliku od Evrope, gde se ne zna ko pije a ko plaća, u Sjedinjenim Državama vođenje sportskih klubova se, najjednostavnije rečeno, odvija poput rukovođenja bilo kojom drugom kompanijom. U njima nema državnog učešća, pa samim tim ni nacionalnog interesa, a zakoni surovog kapitalizma efikasno uređuju njihovo funkcionisanje. Vlasnicima, bogatim pojedincima ili fondovima, jedino je bitno da, kroz prodaju ulaznica za mečeve, TV prava, zvaničnih dresova i druge brendirane robe, zabeleže što veći profit.\nU američkim medijima krediti koji se izdaju klubovima pominju se uglavnom u kontekstu proširenja ili izgradnje sportskih kompleksa, dakle kao pomoć za kreiranje nove aktive, a ne kao udeo za spasavanje postojeće, što je slučaj na Starom kontinentu.\nAmerički sportisti su prosečno skloniji da osiguravaju one delove tela koji im obezbeđuju platu, nego njihove kolege sa drugih krajeva planete. Ipak, svetski rekorderi po tom pitanju su dvojica Evropljana – kapiten Real Madrida, Kristijano Ronaldo, koji je osigurao svoje noge u slučaju povrede na fudbalskom terenu na 103 miliona evra, i njegov direktni rival, Barselonin Lionel Mesi, za koga se „šuška“ da je osigurao noge na preko pola milijade evra.


Dizajn internet stranica važan je jednako kao i pravilno i ispravno funkcioniranje internet stranica ili portala. Osim puke vizualne privlačnosti, velika je pažnja posvećena i funkcionalnosti naših projekata.\nZa sve naše internet projekte izrađujemo dizajnerska rješenja koja su vizualno atraktivna, koja zadovoljavaju standarde struke i koja su funkcionalna.\nStruka definira stroge standarde kojih se pridržavamo, no bez klasičnih ograničavajućih okvira. Što se tiče dizajnerskih rješenja samih internet stranica, kroz korištenje vlastitog CMS sustava u mogućnosti smo za korisnike izraditi predloške prema njihovoj potrebi, tako da korisnici nisu ograničeni na predloške i boje koji su često ograničavajući faktor kao kod korištenja dostupnih rješenja.\nPrednost vlastitog dizajna je veća prepoznatljivost na tržištu i jačanje vlastitog branda, dok uz našu pomoć svaka ideja može postati stvarnost.


Svi na pod u četvrtak u Mikser House-u – CLUBBING.RS\nSvi na pod u četvrtak u Mikser House-u\nJune 26, 2013 • No Comments •Koncerti\nBeogradska grupa „Svi na pod“, koja je svoj prvi album „Prvi“ objavila pod etiketom „Mikser Music“ nastupa u četvrtak, 27. juna u Mikser Hausu (Karađorđeva 46). „Svi na pod“ obećavaju dva sata izuzetne svirke i više od 20 pesama, a bend će premijerno izvesti i novu numeru. Koncert počinje u 21 čas, a karte se mogu kupiti u Mikser House-u i prodajnim mestima Eventima.\nPosle koncerta publiku očekuje i DJ after party, na kome nastupaju bubnjar benda Goran Milošević, poznat i kao DJ Drummer, i Sagor Mešković, koji se posle duge pauze vraća za DJ pult i najavljuje prepoznatljiv progressive electro zvuk, sa primesama deep house-a i nu dance-a.\nBend čine veoma iskusni muzičari, Bojana Vunturišević, vokal i lider benda, saksofonista Jamal Al Kiswani, gitarista Ivan Mirković, basista Ivan Mihajlović, bubnjar Goran Milošević i producent benda Petar Rudić. „Svi na pod“ su poznati po žanrovskoj raznolikosti i veoma energičnim nastupima, kao i po veoma preciznom zvuku na kojem su, po rečima Petra Rudića, radili veoma naporno: „Trudimo se da naši koncerti budu uvek za korak ispred studijskih radova, zato i koristimo razne semplere, efektore, sintisajzere… Ipak, uvek insistiramo na potpuno živom i slobodnom nastupu“.\nPažnju domaće javnosti osvojili su kontinuiranim uspehom na domaćim radio stanicama, neobičnim spotovima, ali pre svega velikim brojem nastupa širom Srbije i svih većih gradova u regionu, sa posebnim uspehom u Ljubljani i Zagrebu. Kultni hrvatski portal Muzika.hr njihov album „Prvi!“ opisao je kao jedan od najboljih u celom regionu u proteklih deset godina! Brojni su i festivalski nastupi među kojima se izdvajaju novosadski Exit, Belgrade Calling, Mikser i Beer Fest u Beogradu, Underhill u Podgorici, Lent u Mariboru i drugi.\nUlaznice za koncert grupe „Svi na pod“ se mogu kupiti u pretprodaji u Mikser Hausu i svim prodajnim mestima Eventima po ceni od 350 dinara. Na dan koncerta ulaznice će koštati 500 dinara.


Izvor: NoviMagazin.rs, 10.Avg.2020, 14:43\nUdruženje Šansa za roditeljstvo uputilo je zahtev svim relevantnim institucijama za nastavak rada komisija za vantelesnu oplodnju (VTO), kao i za nastavak rada klinika za vantelesnu oplodnju iz plana mreže.\nZahtev je upućen, kako se navodi u saopštenju tog udruženja, shodno smanjenju broja zaraženih virusom kovid-19 kao i mnogobrojnim zahtevima parova sa teritorije Srbije da se procedure biomedicinski potpomognute oplodnje nastave.\nU Udruženju su istakli da se >> Pročitaj celu vest na sajtu NoviMagazin.rs << zahtev odnosi i na procese koje je Republički fond za zdravstveno osiguranje (RFZO) obustavio, a koji se finansiraju iz sredstava tog fonda.\n"Veliki broj parova iščekuje svoju šansu za roditeljstvo i vreme može biti ključan faktor. Odlaganje utiče kako na neka medicinska stanja, tako i na psihifizičko zdravlje svih parova koji se bore s problemom neplodnosti", navodi se u saopštenju.\nPodseća se da su procedure vantelesne oplodnje već jednom bile obustavljene i da je to već drugo odlaganje.\n"Udruženje Šansa za roditeljstvo podržavalo je do sada svaku odluku Ministarstva zdravlja, RFZO-a i Republičke stručne komisije u vezi sa odlaganjem i obustavljanjem procesa, ipak sada smatramo da je vreme da se započne sa radom", rekla je Sandra Jovanović, predsednica Udruženja Šansa za roditeljstvo.\nOna je naglasila da su oni svakodnevno u kominikaciji s parovima koji pozivaju nacinalni besplatan broj za vantelesnu oplodnju 0800 333 030 u okviru Centra za vantelesnu oplodnju i smatraju da je borba s neplodnošću sama po sebi neizvesna i teška, a naročito u trenutnoj situaciji sa koronom.\n"Žene koje su blizu starosne granice od 43 godine moraju dobiti svoju šansu jer nije njihova krivica i ovo obustavljanje. Dovoljno je krivice koja se oseća u samom lečenju", izjavila je Jovanovićeva, a saopštilo udruženje Šansa za roditeljstvo.\nKako stoji u saopštenju, najveći broj zemalja nastavio je sa izvođenjem postupaka biomedicinski potpomognute oplodnje uprkos stalno prisutnoj opasnosti od zaražavanja virusom kovid-19 još u maju, ali uz obavezne mere opreza.


Bivši predsednik se vakcinisao protiv korone još u oktobru prošle godine - Sputnjik Srbija\nBivši predsednik se vakcinisao protiv korone još u oktobru prošle godine\n08:21 17.02.2021 (osveženo 08:37 17.02.2021) Preuzmite kraći link\nSkandal trese Peru, gde je jedan lekar otkrio da se tamošnji bivši predsednik države Martin Vizcara vakcinisao protiv virusa korona u oktobru prošle godine.\nReč je o lekaru koji je vodio kliničko ispitivanje kineske vakcine "Sinofarm", a on je o bivšem predsedniku govorio pred peruanskim parlamentom, rekavši da je Vizcara sam tražio da se vakciniše iako je vakcina još bila u fazi ispitivanja.\n"Prvog oktobra Vizcara se zanimao za vakcinu. I sutradan je odlučio i tražio da ga vakcinišem", kazao je doktor German Malaga, profesor na Univerzitetu Kajetano Heredia koji je vodio klinička ispitivanja kineske vakcine kod 12.000 Peruanaca.\nMalaga je tokom video-konferencijskog svedočenja pred parlamentarnim odborom rekao da bivši predsednik nije bio dobrovoljac u ispitivanju i da je znao da se radi o aktivnoj vakcini, a ne o placebu.\nPeru poslednjih dana potresa skandal povezan s vakcinacijom zbog kog su ostavku dale ministarka zdravlja Pilar Mazeti i ministar spoljnih poslova Elizabet Astete, prenosi Indeks.


Konstitutivna sednica Nacionalnog saveta za konkurentnost Republike Srbije - Institut Ekonomskih Nauka\nKonstitutivna sednica Nacionalnog saveta za konkurentnost Republike Srbije\nDana 27.02.2008. godine u Palati Srbija održana je konstitutivna sednica Nacionalnog saveta za konkurentnost. Sednicom je predsedavao potpredsednik Vlade Republike Srbije i predsednik Saveta gospodin Božidar Đelić.\nU radu Saveta učestvovao je i direktor IEN prof. dr Dejan Erić, koji je odlukom Vlade Republike Srbije imenovan u sastav Saveta.\nOrijentacija IEN biće u narednom periodu da pruži punu podršku ostvarivanju cilja podizanja konkurentnosti privrede Srbije i ostvarivanju zadataka Saveta.


Digitalizacija kulturnog nasledja rimskog grada Horeum Margi u Ćupriji\nZanimljvo: Šta način kićenja jelke otkriva o vašoj ličnosti\nPronađen brod iz doba Isusa Hrista (foto)\nNajjači razlog da ostavite cigarete\nUV lampom pritiv – gripa\nBeta 10. septembra 2019. 14:00\nU Ćupriji je danas počela realizacija projekta digitalizacije kulturnog nasledja rimskog grada Horeum Margi pod nazivom „Izložba proširene stvarnosti antičkog grada Horeum Margi“, sastankom predstavnika Regionalne agencije za ekonomski razvoj Šumadije i Pomoravlja i opštine Ćuprija.\nProjekat, vrednosti 1.368.750 dinara, finansira Kabinet ministra bez portfelja zaduženog za inovacije i tehnološki razvoj, a rok za završetak projekta je 31. decembar.\nCilj projekta je obezbedjivanje pristupa istorijskom nasledju kulturnog i duhovnog sadržaja Muzeja „Horeum Margi Ravno“ u Ćupriji kroz materijalnu animaciju i virtualnu rekonstrukciju objekata, pratećih sadržaja i života u odredjenom istorijskom periodu.\nDirektor Regionalne agencije za ekonomski razvoj Šumadije i Pomoravlja Nenad Popović je na sastanku rekao da taj projekat prevazilazi i interese i značaj ovog dela Srbije.\n„U pitanju je faktički prva faza koja se odnosi na digitalizaciju onoga što treba da bude predstavljeno široj javnosti, kako u Srbiji tako i u inostranstvu“, rekao je Popović.\nDirektor Muzeja „Horeum Margi Ravno“ Novak Novaković je kazao da će kroz taj projekat muzej uspeti da digitalizuje veći deo kulturnog nasledja, koji se pre svega vezuje za antički grad Horeum Margi.\n„To je jedan vid nadogradnje nečega sa čim smo mi već krenuli, s obzirom da imamo animaciju mogućeg izgleda grada Horeum Margi koju smo uradili u 2018. godini. Realizacijom ovog projekta će u značajnoj meri biti dostupni materijal i percepcija o rimskog gradu i o severoistočnoj kuli, čiji izgled će biti rekonstruisan, mi se nadamo, u bliskoj budućnosti“, rekao je Novaković.\nU planu je izrada sajta muzeja čime će muzej i sam arheološki lokalitet biti dostupni široj javnosti.\n„Uradićemo i besplatnu aplikaciju za mobilne telefone, čime će praktično biti oživljena izložba proširene realnosti koju mi planiramo da prezentujemo gradjanima Ćuprije, Pomoravlja i čitave Srbije“, kazao je Novaković.\nOtvaranje izložbe planirano je za kraj decembra, na otvorenom.


Gradonačelnik Radojičić: Beograd i Beograđani duboko saosećaju sa libanskim narodom i građanima Bejruta| Grad Beograd\nGradonačelnik Radojičić: Beograd i Beograđani duboko saosećaju sa libanskim narodom i građanima Bejruta\nGradonačelnik Beograda prof. dr Zoran Radojičić uputio je poruku iskrenog saučešća svom kolegi, gradonačelniku Bejruta Džamalu Itaniju, povodom katastrofalne eksplozije koja je odnela veliki broj žrtava u prestonici Republike Liban.\n– Poštovani gradonačelniče Itani, želim da znate da Beograd i Beograđani duboko saosećaju sa libanskim narodom i građanima Bejruta, i u ovom teškom trenutku naše misli i molitve su sa vama – naveo je Radojičić u svom pismu.\nGradonačelnik je istakao da Beograd, kao grad koji je preživeo mnoge udare, danas sa bolom u srcu gleda uništenje Bejruta.\n– Beograd nudi svoju podršku kako bi se posledice ovog nemilog događaja prevazišle, a žrtve dostojno oplakale i zapamtile – rekao je gradonačelnik Beograda.\nRadojičić je podsetio da Republika Liban i Republika Srbija imaju dugu tradiciju odličnih političkih odnosa od perioda Pokreta nesvrstanih do najnovijeg vremena, u kojem su naši partneri iz ove bliske zemlje izuzetno podržali Srbiju u njenim pravednim političkim nastojanjima u vezi sa Kosovom i Metohijom. Gradonačelnik se osvrnuo i na saradnju između dva glavna grada u oblasti turizma.\n– Nedavnim uspostavljanjem direktnih avionskih linija između naša dva grada, mnogobrojni Libanci su posetili Beograd, a mnogi Srbi Bejrut, uspostavljajući one lične, prijateljske, pa i porodične veze koje su jače od svega – zaključio je Radojičić.


Italijanska policija je uhapsila danas 16 osumnjičenih mafijaša pod optužbom da su iskorišćavali krizu zbog korona virusa da daju pomoć siromašnim porodicama na Siciliji, dok su istovremeno koristili nasilje da pojačaju svoje lokalne mreže.\nPandemija je izazvala najveću recesiju u Italiji od početka Drugog svetskog rata, naročito na nerazvijenom jugu, uključujući Siciliju, gde ozloglašena Koza nostra ima svoje korene, preneo je Rojters.\nPotvrđujući strahove da će mafija iskoristiti pandemiju kako bi pridobila lojalnost ljudi i regrutovala ljudstvo, policija je saopštila da su mafijaši ponudili pomoć siromašnima tokom desetonedeljnog lokdauna, što znači da su posle toga bili njihovi dužnici.\n"To nije bio baš čin pomoći", rekao je Arturo Gvarino, šef policije Palerma.\nUhapšeni se suočavaju s brojnim optužbama, uključujući pripadnost organizovanoj mafijaškoj grupi, pokušajima ubistva i iznudi.\n"PALO" 20 PRIPADNIKA "KOZA NOSTRA" U velikoj akciji pohapšeni i MAFIJAŠKI BOSOVI\n"JEZIVE SCENE" Praznili grobnice, uništavali tela umrlih, pa preprodavali grobna mesta, nekad i više puta\n"OVO JE RAT" Najveće suđenje od procesa protiv Koza Nostre: U sudnici kavezi, na optužnici 450 članova ozloglašene ITALIJANSKE MAFIJE


Poboljšanje elektroenergetskog sektora: Prioriteti izgradnja TE Banovići i bloka 7 TE Tuzla\n09/01/2016 Almir Pamukovic\nFederalna vlada prihvatila je na jučerašnjoj sjednici Informaciju o stanju u elektroenergetskom sektoru Federacije BiH s Prijedlogom mjera, koja će biti biti proslijeđena Domu naroda Parlamenta Federacije Bosne i Hercegovine.\nPoseban značaj dat je vođenju jedinstvene poslovne i razvojne politike radi kontinuiranog rasta vrijednosti društava i racionalnog ulaganja u izgradnju i rekonstrukciju elektroenergetskih kapaciteta i razvoj poslovnih aktivnosti.\nNavodi se i potreba revizije Programa o prestruktiriranju elektroenergetskog sektora u FBiH, kako u smislu rokova tako i u smislu sadržaja, imajući u vidu činjenicu da Dom naroda Parlamenta FBiH nije dao saglasnost na Program o prestrukturiranju elektroenergetskog sektora u FBiH, zbog čega on nije u primjeni.\nU svojim mjerama Vlada dalje ističe da je prioritetno potrebno pristupiti izgradnji kapitalnih projekata ( TE Tuzla 7, HE Vranduk, HE Janjići, VE Podveležje, TE Kakanj 8, VE Mesihovina, CHE Vrilo, RITE Banovići, fotonaponskih elektrana) i stvaranju pretpostavki za nastavak kontinuirane realizacije narednih projekata, saopćeno je iz Vlade FBiH.\nTags: Blok 7energetikaTE BanovićiTE Tuzla\nMali apartman sa veselim šarenim detaljima\nIduće godine izgradnja TE Banovići: Domaćim firmama kolač od 70 mil.eura; Očekuje se da će na terenu stalno biti angažovano oko 1.000 radnika - 17/11/2016\nVIDEO: BiH traži priključenje na novi gasni koridor koji EU gradi iz Azerbejdžana


Marinković umesto Novovića, Milenković menja Plojovića - Radio Sto Plus\nMarinković umesto Novovića, Milenković menja Plojovića\nDirektor “Gradske toplane” Vladimir Marinković predložen je za zamenika gradonačelnika Novog Pazara umesto Igora Novovića koji je prošle nedelje podneo ostavku na tu funkciju, saznaje radio Sto plus.\nTaj predlog, razmatraće Skupština Novog Pazara koja je zakazana za 8. novembar, a pre izbora za zamenika gradonačelnika Marinkoviću mora biti potvrđen mandata odbornika lokalnog parlamenta.\nMesto za njega oslobođeno je podnošenjem ostavke Jovana Jovanovića iz odborničke grupe “Aleksandar Vučić, Ivica Dačić – Za našu decu”.\nMarinković (44) je završio Pravni fakultet u Beogradu, a u zvaničnoj biografiji je naveo da je, nakon angažmana u “Credi banci”, od 2007. do 2018. godine radio u “Gradskoj čistoći” kao direktor pravnog sektora i zamenik direktora, a od decembra 2018. je bio na čelu “Gradske toplane”.\nUkoliko bude izabran, on će na mestu zamenika gradonačelnika naslediti Igora Novovića, koji je 29. oktobra podneo ostavku “iz ličnih razloga”.\nUmesto Marinkovića, za vršioca dužnosti direktora “Gradske toplane” predložen je ekonomista Nemanja Mančić (37), u čijoj biografiji se navodi da je od 2007. godine zaposlen u Komercijalnoj banci i da poseduje licencu zastupnika u osiguranju.\nDo promena će doći i u Gradskom veću gde je, istog dana i od reči do reči istog obrazloženja kao i Novović, ostavku podneo Nedžad Plojović koji je bio zadužen za saradnju sa mesnim zajednicama i poljoprivredu.\nNa njegovo mesto, predložen je ekonomista Nikola Milenković (39) sadašnji šef Odseka za privredu, poljoprivredu, vodoprivredu i šumarstvo u Odeljenju za privredu.\nU biografiji Milenkovića navodi se da je od 2008. godine zaposlen u Gradskoj upravi Novog Pazara, kao i da je u jednom mandatu bio član Upravnog odbora “Vodovoda i kanalizacije”. Bio je član raznih radnih tela lokalne samouprave.\nIako nije bilo nikakvih zvaničnih obrazloženja za ove kadrovske promene, spekuliše se da je do njih došlo zbog nesuglasica u odboru novopazarskih naprednjaka, a u prilog tome idu i predložene smene pojedinih članova skupštinskih radnih tela, navodno, bliskih Novoviću.\nskupština novog pazar


RTCG - Radio Televizija Crne Gore - Nacionalni javni servis :: Fudbal :: Barselona mora da se bori za titulu\n24. 09. 2021. 12:07 >> 12:07 0\nBarselona mora da se bori za titulu\nFudbaler Barselone Serhi Roberto rekao je da taj klub uvijek mora da se bori za šampionsku titulu i da se ne slaže sa trenerom Ronaldom Kumanom, koji bi uspjehom smatrao plasman među četiri ekipe u prvenstvu.\nKumano je nedavno rekao da će ove sezone uspjeh biti plasman među četiri najbolje ekipe, poslije odlaska najboljeg igrača Lionela Mesija, ali i zbog finansijskih problema kluba i brojnih igrača koji su povrijeđeni.\nBarselona je sinoć na gostovanju odigrala neriješeno 0:0 protiv Kadiza i sedma je na tabeli sa devet bodova, sedam manje od vodećeg Real Madrida.\nUpitan o pesimističkom stavu trenera, ali i ocjeni da na raspolaganju nema mnogo kvalitetnih igrača, Roberto je rekao da se s tim ne slaže.\n"U ovom klubu, mi moramo da osvojimo titulu u Primeri, ne interesuje me samo plasman među prve četiri ekipe. Imamo veoma dobru ekipu, neki igrači su otišli, ali to nije izgovor, moramo da se okupimo i pokušamo da osvojimo titulu", rekao je Roberto, prenijeli španski mediji.\n"Već sam nekoliko puta rekao da moramo da pokušamo da pobjeđujemo u svakoj utakmici, da moramo da pokušamo da osvajamo trofeje. Ali moramo biti realni, moramo da vidimo kakvu ekipu imamo, ko sve nedostaje. Takođe, rekao sam to ako su nam svi igrači na raspolaganju... ali nama nedostaju sedmorica", naveo je Kuman.\nBarselona je bez pobjede u posljednje tri utakmice u svim takmičenjima, a pojedini navijači zviždali su ekipi poslije remija sa Granadom (1:1) na Kamp Nou.\nMediji spekulišu da bi Kuman mogao da dobije otkaz, a kao njegovi nasljednici pominju se Roberto Martines, Andrea Pirlo, Antonio Konte i nekadašnji fudbaler Barselone Ćavi.\nFK Barselona Serhi Roberto\nReverter: Barselona bila pred stečajem u martu\nKuman ostaje trener Barselone\nBarselona sigurna protiv Levantea


Petar Miletić: Srbija i dalje ne želi da komunicira sa nama\nDatum objave: 16.03.2014.\tPiše: Nenad Jovanović\nNakon lokalnih izbora održanih početkom novembra, Srbi sa severa Kosova prvi su put dobili svoje predstavnike vlasti u kosovskom sistemu. Važno je da glasaju i na prevremenim izborima u Srbiji 16. marta – uveo nas je u razgovor, za svoga nedavnog boravka u Zagrebu, potpredsjednik Skupštine Kosova Petar Miletić.\n– Specifikum novembarskih lokalnih izbora bili su izbori na severu Kosova. Južno od reke Ibar, i među Albancima i među Srbima, provedeni su redovni izbori za opštinske uprave, međutim prvi put posle 1999. izbori su organizovani i na severu Kosova, pa su Srbi tamo dobili svoje predstavnike vlasti. Srbija je vrlo snažno podržala listu Građanske inicijative Srpska, koja je osvojila devet opština i severno i južno od Ibra, a opštinu Štrpce osvojila je Samostalna liberalna stranka. Uz jaku kampanju, u kojoj su učestvovali premijer Ivica Dačić i vicepremijer Aleksandar Vučić, i veliku logistiku Srbije, izabrani su ljudi koji su se do ovih izbora zalagali za bojkot kosovskih institucija. No i nakon izbora povezanost kosovskih Srba sa maticom ostaje ista, a to znači loša. Srbija, bez obzira na to koju vladu ima, nema kontakt sa nama koji smo učestvovali u radu kosovskih institucija, smatrajući da mi nismo ti sa kojima treba da se komunicira. Sada su u pomenutih devet opština na vlasti ljudi koje Srbija podržava; videćemo kako će to dalje funkcionisati jer je reč o konglomeratu sitnih političkih opcija – objašnjava Miletić.\nBezbednost sve bolja\nKako napreduje integracija Srba u državne institucije i službe te kako ocjenjujete najavu stvaranja oružanih snaga Kosova?\nIntegracija je dobra na najvišim nivoima, u Vladi i Skupštini, kao i u opštinama, ali na nižima je sve lošija. Imamo preduzeća i druge institucije u kojima Srba skoro da i nema, iako su po Zakonu o javnim službama obavezni zaposliti najmanje deset odsto pripadnika manjina. Taj prag u gotovo nijednom javnom preduzeću nije ispunjen. Da zaključim, napretka ima, ali nedovoljno. Šta se tiče oružanih snaga Kosova, čini se da taj posao nema puno veze sa nama. Tu je najodgovornija institucija NATO i ako oni budu dali zeleno svetlo Kosovu da formira te snage, to će i da se uradi. Kako će to da završi, u ovom trenutku ne mogu da predvidim, kao šta ne mogu da procenim da li će se to uopšte i kada desiti.\nBi li i Srbi i ostale manjine trebali biti u tim oružanim snagama?\nVeć sada ima nekih Srba u kosovskim bezbednosnim snagama. Oružane snage su osetljiva institucija i teško je reći nekom ko je Srbin da u njima bude. U svakom slučaju, treba sačekati da se vidi kako će to da izgleda i koje će zadatke ta institucija imati ako se formira.\nIma li i sada na Kosovu međunacionalnih napetosti, sukoba i incidenata?\nMada nisu iskorenjeni, međuetničkih incidenata, srećom, ima sve manje i u sve blažoj formi. Odbornik Dimitrije Janićijević iz Severne Mitrovice ubijen je od strane Srba, tako da to nije bio međunacionalni incident, nego zločin koji je nerešen. Ipak, bezbednost građana je sve bolja i to je dobro.\nImaju li sada Srbi, i oni sjeverno i oni južno od Ibra, bolje uvjete za egzistenciju?\nSrbi se tu ne razlikuju od Srba u Srbiji ili Albanaca na Kosovu, oni dele dosta tešku sudbinu svih građana Kosova, ali i šire. Uspevaju da prežive i nije to neki rub egzistencije, ali ima dosta ljudi kojima je stvarno teško. Težak život nema etničku pripadnost i težak je svima zajedno. Dobra vest za Srbe na Kosovu je pozitivna stopa nataliteta: više se dece rađa nego šta odraslih umire, pa porodilišta u Gračanici i Mitrovici, gde se rađaju deca srpske nacionalnosti, imaju posla. Zdravstvena zaštita i obrazovanje bi morali da budu mnogo bolji nego šta jesu, ali su poslednju godinu ipak izgrađene bolnice u Štrpcu i Pasjanu, selu na istoku Kosova, dok je bolnica u Gračanici u fazi izgradnje. Kada se ti objekti opreme, i kvalitet zdravstva biće na višem nivou. Deca u školama uče po obrazovnim sistemima Srbije, a kada je reč o Prištinskom univerzitetu, koji je izmešten u Severnu Mitrovicu, ima prostora za poboljšanje i kvaliteta nastave i uslova za studiranje. Ipak, to je u rukama Ministarstva zdravstva i obrazovanja Srbije.\nEvropski sud za ratne zločine\nKakvo je stanje nakon početka ukrajinske krize i čestih usporedbi Krima i Kosova?\nTo će uvek da bude takkada dođe do odvajanja neke teritorije, Kosovo će uvek da se uzima za primer. Svi separatistički pokreti ili države uvek će da se pozivaju na primer Kosova i na to je međunarodna zajednica trebala da računa kada je dala podršku odvajanju Kosova.\nKakva je atmosfera uoči prijevremenih izbora u Srbiji 16. marta, posebno u svjetlu činjenice da je nekim političarima zabranjen dolazak na Kosovo?\nMislim da je najvažnije šta će Srbima na Kosovu biti obezbeđeno da glasaju. To šta pojedinci neće uspeti da rade kampanju jeste loše, ali najbitnije je da se ne ugrozi proces samoga glasanja, jer to bi značilo prekidanje kontinuiteta ljudi koji imaju pravo glasa na srpskim izborima, a koji su to pravo do sada uvek ostvarivali. Izbori treba da se organizuju, da ljudi imaju pristup biračkim mestima i da ostvare svoje pravo.\nKako komentirate hapšenje i zatvaranje Olivera Ivanovića, jednog od lidera Građanske inicijative?\nPostupak je pokrenulo Specijalno tužilaštvo za ratne zločine, optuživši Ivanovića za dva krivična dela: da je tokom bombardovanja 1999. predvodio policijsku jedinicu koja je počinila zločine i da je u februaru 2000. predvodio grupaciju koja je u Severnoj Mitrovici ubila dvanaest Albanaca. On je u zatvoru i štrajkuje glađu, a verujem da će ga EULEX pustiti da se brani sa slobode. Lično sam uveren u njegovu nevinost. Verujem da su obe optužnice potpuno besmislene, jer Ivanović nije bio pripadnik ni policije ni rezervnog sastava, a u postupku protiv njega je mnogo nelogičnosti. Priveden je u momentu kada je trebalo da se kandiduje na izborima za gradonačelnika Severne Mitrovice, a optužen je za dela stara 14-15 godina, pa se postavlja pitanje zašto baš sada.\nKako se obje strane suočavaju s počinjenim ratnim zločinima?\nU nekoliko narednih meseci formiraće se evropski sud za ratne zločine, koji treba da se bavi ratnim zločinima na Kosovu i to na tragu Dika Martija o trgovanju organima. Pitanje je da li će da bude pod jurisdikcijom EU-a ili UN-a, te hoće li sedište da mu bude u Hagu ili negde drugde, možda čak na Kosovu, ali se zna da će da bude biti međunarodni i da će da se bavi ratnim zločinima. Većina Srba je vrlo malo informisana o tome, ali pozdravljam sve ono šta će doprineti da počinioci ratnih zločina odgovaraju za ono šta su uradili.


Ivica Dačić: Zar neko stvarno misli da će zauzeti Ostrog i oteti ga od SPC? | Vestinet.rs\nPočetna POGLEDI\tIvica Dačić: Zar neko stvarno misli da će zauzeti Ostrog i oteti ga od SPC?\nNe savetujem nikom da ide protiv svetinja.. Ko god da je išao protiv svetinja, nije dobro prošao – rekao je jutros šef srpske diplomatije Ivica Dačić gostujući u jutarnjem programu javnog servisa povodom molbe predsednika Srbije Aleksandra Vučića crnogorskoj vladi da ne usvaja zakon koji bi u pitanje mogao da dovede slobodu veroispovesti i imovinu SPC.\nDačić je naime jutros ocenio danas da je odgovor crnogorske vlade na molbu predsednika Vučića da ne ugrožavaju imovinu SPC u Crnoj Gori neprimeren i upozorio na teške posledice po odnose dve zemlje, ako ta zemlja usvoji najavljeni Zakon o veroispovesti kojim se predviđa i oduzimanje imovine SPC.\n– Zar neko stvarno misli da će zauzeti Ostrog i oteti ga od SPC? Od koga da ga otme i uzme – kazao je Dačić i objasnio da Crna Gora već godinama antisrpskim stavovima pokušava da izgradi svoj položaj u svetu.\nUkazao je da je Vučić pokazao prijateljski odnos i da je istakao da ne želi da kvari dobre odnose sa Crnom Gorom već je zamolio da se ne izazivaju sukobi i problemi i podsetio da Srbija i Crna Gora nikada u istoriji nisu radile jedna protiv druge. „Ovo može da izazove velike probleme„, rekao je Dačić.\nOn je ocenio da se Vučić poneo časno, sa željom da se spreče sukobi i da je Srbija pokazala prijateljski odnos. „Zamislite kada bi Srbija probala da donese sličan zakon koji se odnosi na neke druge narode koji žive kod nas„, rekao je Dačić i pozvao Crnu Goru da ne ide tim putem.\nDačić je rekao da se u Crnoj Gori više od 30 odsto stanovnika izjašnjava kao Srbi, ali da se u tom zemlji shvataju kao antidržavni element.\nDodao je da su se onda svi mešali u unutrašnje stvari Srbije kada su priznali Kosovo. Dačić je upozorio da će odluka crnogorskih vlasti izazvati teške posledice u odnosima dve zemlje i dodao da smatra da svi treba da se okrenu nečem drugom jer običan narod u Crnoj Gori ne podržava takve stvari.\nMinistar je rekao i da nije čuo toliko izjava od raznih vladika tim povodom a da je bilo mnogo nastupa predstavnika SPC o drugim političkim pitanjima. „Ako imate hrabrosti da napadnete Vučića i Dačića zbog neke ideje, valjda smete sad nekoga u Crnoj Gori zbog toga“, rekao je Dačić. Dačić je rekao da se i ranije zalagao za jače mere prema onima koji ne poštuju interese Srbije.\nAleksandar VučićCrna GoraIvica DačićKosovoOstrogSPCSrbiSRBIJAsvetinja


Ceremonija dodela Oskara odložena za 25. april 2021. godine - Kultura - Dnevni list Danas\nPočetna » Kultura » Ceremonija dodela Oskara odložena za 25. april 2021. godine\nFoto: Beta/AP/Chris Pizzello\nSvečana 93. dodela prestižnih Oskara odložena je za 25. april 2021. godine zbog korona virusa, saopštila je u ponedeljak uveče američka Akademija filmskih umetnosti i nauka.\nCeremonija je bila prvobitno zakazana za 28. februar iduće godine, ali su zbog pandemije korona virusa zatvoreni bioskopi i poremećen je raspored izlazaka i prikazivanja filmova.\nAkademija je zbog toga odlučila da produži period prikazivanja fimova koji bi mogli da se kandiduju za Oskara. Taj period koji je predviđen do 31. decembra 2020. produžen je do 28. februara 2021.\nPrestižna institucija se nada da će reditelji i producenti na taj način imati više vremena da opušteno završe svoje filmske projekte bez straha da neće moći da udju u trku za Oskara.\nAkademija je već ranije ublažile svoje propise, tako da će filmovi koji su izašli na internetu i zaobišli bioskopske sale zbog epidemije korona virusa, moći ove godine da se takmiče za Oskara.\nTa filmska institucija obično zahteva da ostvarenja budu prikazana u bioskopima Los Andjelesa najmanje sedam dana da bi mogla da udju u izbor za Oskare. Međutim, biokopske sale u Kaliforniji su zatvorene od polovine marta i za sada tamošnje vlasti ne pominju datum njihovog ponovnog otvaranja.\nDodela Oskara je odložena i zbog zabrinutosti da ceremonija bude virtuelna i na taj način manje glamurozna.\nCeremonija Oskara je u prošlosti otkazana u nekoliko slučajeva – 1938. godine zbog poplava u Los Anđelesu, 1968. posle ubistva Martina Lutera Kinga i 1981. posle pokušaja atentata na tadašnjeg američkog predsednika Ronalda Regana.\nPored odlaganja dodele, biće odloženo i otvaranje muzeja filma. Muzej koji je trebalo da bude otvoren 14. decembra, biće na kraju otvoren 30. aprila 2021. godine, navela je američka akademija.\ndodela oskaraFilmKorona virusnagrada oskarLos Anđeles\nFilm "Otac" Srdana Golubovića, s hrvatskim glumcem Goranom Bogdanom u glavnoj ulozi, krenuo je ove nedelje u distribuciju u više od trideset bioskopa u Nemačkoj, javlja Hrvatska radio-televizija.\nScena • danas 18:27\nKultura • danas 16:25\nUdruženja „Duga“ Negotin pripremilo izložbu povodom Međunarodnog dana osoba sa invaliditetom\nMeđunarodni dan osoba sa invaliditetom, 3. Decembar, Udruženje „Duga“...\nMaji Gojković uručena povelja Saveza slepih Srbije\nMinistarki kulture i informisanja Maji Gojković danas je na...


Foto: RTRS | Počeo sastanak Aleksandra Vučića i lidera političkih stranaka iz Srpske\nN.N. 21.09.2019 12:16\nBEOGRAD - U Beogradu je počeo sastanak predsjednika Srbije Aleksandra Vučića sa srpskim članom Predsjedništva BiH Miloradom Dodikom i predstavnicima parlamentarnih stranaka iz Republike Srpske.\nSastanku u Generalnom sekretarijatu predsjednika Srbije prisustvuju i predsjednik Republike Srpske Željka Cvijanović, premijer Radovan Višković i predsjednik Narodne skupštine Nedeljko Čubrilović.\nNajviši zvaničnici Srpske i lideri parlamentarnih stranaka, upoznaće Vučića sa aktuelnom političkom situacijom u BiH i problemima nastalim nakon što je SDA usvojila antidejtonsku programsku deklaraciju.\nSDA je nedavno usvojila deklaraciju u kojoj se navodi da je primarni i dugoročni cilj ove stranke usvajanje ustava kojim bi BiH bila definisana kao demokratska, regionalizovana, pravna i socijalna država pod nazivom "republika BiH", sa tri nivoa vlasti - državnim, regionalnim i lokalnim.\nSrpski član Predsjedništva Milorad Dodik ocijenio je da deklaracija SDA antisrpska i antihrvatska i da podrazumijeva ukidanje Republike Srpske, mijenjanje Dejtonskog sporazuma i iskorak ka stvaranju bosanskog identiteta.\nAleksandar Vučić Milorad Dodik Željka Cvijanović


Paragraf - Arhiva pravnih i ekonomskih vijesti na dan 23.02.2022.\nODBOR ZA USTAVNA PITANJA NARODNE SKUPŠTINE RS: Utvrđen odgovor Ustavnom sudu BiH\nOdbor za ustavna pitanja Narodne skupštine Republike Srpske utvrdio je odgovor Ustavnom sudu BiH na zahtjev za pokretanje postupka za ocjenu ustavnosti Zakona o neprimjenjivanju odluke Visokog predstavnika kojom se donosi Zakon o dopuni Krivičnog zakona Bosne i Hercegovine, koji je pokrenulo sedam delegata u Klubu Bošnjaka u Vijeću naroda Republike Srpske.\nZAKON O AKCIZAMA U BIH: Stručna javnost predlaže privremeno suspendovanje akcize na gorivo\nRast cijena poprima takav nivo, da ekonomski analitičar Faruk Hadžić smatra da bi država trebala privremeno suspendovati naplatu akciza na gorivo te tako reducirati nagli rast cijena.\nZAKON O IZMJENAMA I DOPUNAMA ZAKONA O PENZIJSKOM I INVALIDSKOM OSIGURANJU: Bez potvrđivanja Zakona u Domu naroda Parlamenta FBiH, nema zakonskih uvjeta ni za redovno ni za vanredno usklađivanje penzija u 2022. godini\nPenzioneri će još morati čekati na zakonsku potvrdu Doma naroda Federacije Bosne i Hercegovine da bi dobili veće penzije, ali i da bi mogli imati vanredno usklađivanje (povećanje) penzija.\nU PRIPREMI ZAKON O VINU: Definisan sadržaj zakona, vinari će moći izvoziti i nakon 2024. godine\nMinistar vanjske trgovine i ekonomskih odnosa BiH Staša Košarac definisao je sa resornim ministrima poljoprivrede Republike Srpske i Federacije BiH zajednički sadržaj zakona o vinu, koji će vinarima iz BiH omogućiti izvoz vina i poslije 2024. godine.


Huavej obustavlja proizvodnju čipova zbog američkih sankcija - Sputnjik Srbija\n06:46 21 April 2021\n19:13 08.08.2020 Preuzmite kraći link\nPrema njegovim rečima, proizvodnja čipa „Kirin“, koji je dizajnirao „Huavej“ biće obustavljena 15. septembra jer je za njihovu proizvodnju neophodna američka tehnologija.\nDodao je da kompanija nije u mogućnosti da napravi sopstvene čipove.\n„To je za nas veliki gubitak. Ovogodišnja generacija ‘Huaveijevih’ čipova ‘Kirin’ mogla bi da bude poslednja“, rekao je Ju, prenela je agencija AP.\n„Huavej tehnolodžis“, jedna od najvećih proizvođača pametnih telefona i opreme za mrežu našao se u centru tenzija između SAD i Kine oko bezbednosti i tehnologije, u koje je uključena i kineska aplikacija Tik-Tok.\nVašington je „Huaveju“ onemogućio pristup komponentama proizvedenim u SAD, kao servisima za mobilne telefone, kao što je Gugle mjuzik.\nSankcije su pooštrene u maju, kada je Bela kuća zabranila dobavljačima širom sveta da koriste američku tehnologiju u proizvodnji komponenata za „Huavej“.


Tanjug 1. juna 2021. 12:11\nMOSKVA – Potpredsednik Srpske napredne stranke i gradonačelnik Novog Sada Miloš Vučević, sastao se danas u Moskvi sa zamenikom generalnog sekretara najveće ruske stranke Jedinstvene Rusije, Andrejem Klimovim, sa kojim je razgovarao o saradnji dve stranake.\n„Ovim sastankom smo precizirali dalju saradnju naše dve stranke koja je temelj i garant dobrih odnosa Ruske Federacije i Republike Srbije. Dogovor naših zajedničkih koraka u budućnosti, posle pandemije, bio je neophodan i u interesu je Srbije, jer nas je pošast zvana kovid-19 prilično usporila“, rekao je Vičević.\n„Rusija je važan strateški partner na našem razvojnom putu, a za naše odlične odnose pre svega je zaslužna neraskidiva saradnja Aleksandra Vučića i Vladimira Putina. Privilegija je imati za prijatelja i partnera silu kakva je Rusija“, kazao je Vučević.


BERLIN PREUZEO KONTROLU NAD GAZPROMOM U NEMAČKOJ – Televizija srpske dijaspore\n"Prelazno rešenje", biće na snazi do 30. septembra\nOd TSD Redakcija\t Poslednja izmena 06.04.2022\nNemačka vlada preuzela je kontrolu nad ogrankom ruskog gasnog giganta Gazprom u Nemačkoj s ciljem da osigura redovno snabdevanje, dok rastu tenzije oko isporuka gasa između Rusije i Evrope pošto je Moskva pokrenula invaziju na Ukrajinu, a Zapad u odgovoru uveo oštre sankcije, pišu svetski mediji.\nZaštita sigurnosti snabdevanja\nVlada u Berlinu preuzela je kontrolu nad Gazprom Germania koja upravlja nekim od najvećih skladišta prirodnog gasa u Nemačkoj, ističe Fajnenšl tajms (The Financial Times).\nMinistar ekonomije Robert Habek (Habeck) u saopštenju u ponedeljak, 4. aprila, naveo je da će nemački savezni energetski regulator Bundesnetzagentur biti privremeni poverenik Gazprom Germanije s punim ovlašćenjima.\nMinistarstvo je navelo da je bilo prinuđeno da reaguje zbog “nejasnog pravnog odnosa kompanije i njenog kršenja obaveza o izveštavanju” prema nemačkim zakonima, dodajući da Gazprom Germania upravlja kritičnom infrastrukturom u Nemačkoj zbog čega ima ogroman značaj za snabdevanje gasom.\n“Nemačka vlada čini sve što je potrebno da zaštiti sigurnost snabdevanja”, rekao je Habek.\n‘U interesu Nemačke i Evrope’\nNemačko Ministarstvo ekonomije saopštilo je da je upravljanje Gazprom Germanijom prebačeno na nemačko regulatorno telo kako bi se sprečilo da je kupe dve kompanije iz Rusije, ukazuje Rojters (Reuters).\n“Naš cilj će biti da vodimo Gazprom Germaniju u interesu Nemačke i Evrope”, rekao je šef Bundesnetzagentura Klaus Miler (Klaus Mueller).\nHabek je rekao da je sigurnost snabdevanja gasom trenutno zagarantovana uprkos krizi u energetskim vezama Nemačke i Rusije pošto je Moskva pokrenula invaziju na Ukrajinu 24. februara.\nGazprom Germaniju pokušale su da kupe JSC Palmari (JSC Palmary) i Gazprom eksport biznis servisis (Gazprom Export Business Services LLC), ali je, prema nemačkom ministarstvu nejasno ko stoji iza njih, što, kako ukazuje Rojters, implicira da akvizicija nije legalna budući da su investitori izvan Evropske unije a da treba da upravljaju ključnom infrastrukturom.\nHabek je rekao da je prebacivanje Gazprom Germanije na nemačko regulatorno telo izazvano i time što Gazprom nije obavestio vladu o promeni vlasništva nad njegovom nemačkom kompanijom.\nGazprom je 1. aprila bez objašnjenja naveo da se povlači iz Gazprom Germanije i sve njene imovine koja uključuje podružnice u Velikoj Britaniji, Švajcarskoj i Češkoj.\nRuski gasni gigant je, kako ukazuje Rojters, već mesecima na udaru regulatora Evropske unije zbog optužbi, koje je negirao, da sprečava veće isporuke koje bi mogle da snize cene tog energenta koje su bile u porastu jesenas.\nPotez nemačke vlade usledio je dok rastu tenzije između Rusije i Evrope oko energetskog snabdevanja posle ruske invazije na Ukrajinu i sankcija Zapada, piše Volstrit džurnal (The Wall Street Journal).\nProšlog meseca je ruski predsednik Vladimir Putin rekao da će Rusija tražiti da se gas plaća u rubljama, ali je pošto su Nemačka i druge evropske zemlje to odbile, potpisao ukaz prema kojem će evropski kupci plaćati u evrima ili dolarima ruskoj banci koja bi potom kupovala rublje.\nNemačka, koja je u velikoj meri energetski zavisna od Moskve, posle ruske invazije na Ukrajinu je objavila da ima za cilj da prekine uvoz gasa iz te zemlje do 2024. godine, a uvoz ruske nafte do kraja ove godine. Neposredno pre početka rata u Ukrajini, Berlin je obustavio izdavanje dozvole za Severni tok 2, koji bi udvostručio količinu gasa koji Nemačka direktno uvozi iz Rusije.\nProšle nedelje, Berlin je aktivirao fazu ranog upozorenja plana za vanredne situacije s ciljem da zaštiti zemlju od mogućeg smanjenja isporuka ruskog gasa. Završna faza plana, koja bi mogla da počne ako se prekine snabdevanje gasom, predviđa racionalizaciju potrošnje gasa.\nIpak, ističe američki list, uprkos sve većem ogorčenju zbog agresije Moskve na Ukrajinu, Nemačka je dosad odbacivala uvođenje potpunog embarga na ruski gas iz straha za posledice po svoju privredu koja u velikoj meri zavisi od tog energenta za grejanje, proizvodnju električne energije i proizvodnju u ključnim sektorima kao što je hemijska industrija.\nOdluka nemačkog Ministarstva ekonomije, za koju je Habek rekao da je “prelazno rešenje”, biće na snazi do 30. septembra, ističe Politiko (Politico).\n“Vlada radi ono što je neophodno da obezbedi sigurnost snabdevanja u Nemačkoj — to uključuje da nemačka energetska infrastruktura ne bude izložena proizvoljnim odlukama Kremlja”, rekao je nemački ministar ekonomije.\nU Gazprom Germaniji su prošle nedelje antimonopolski zvaničnici EU izvršili pretres u okviru istrage o ceni gasa.\nEvropska komisija je potvrdila da je izvršila inspekcije u “nekoliko kompanija u Nemačkoj koje su aktivne u snabdevanju, prenosu i skladištenju prirodnog gasa”, ali je odbila da precizira koji entiteti su u pitanju.


Tadić uputio proteste u UN i NATO\nPredsednik Srbije Boris Tadić uputio je generalnim sekretarima Ujedinjenih nacija i NATO-a protestna pisma zbog formiranja Bezbednosnih snaga Kosova. U pismima se navodi da je prekršena Rezolucija 1244 Saveta bezbednosti.\nO drugim detaljima iz tog dokumenta javnost će biti informisana nakon što pismo, u skladu sa diplomatskom praksom, stigne do onih kojima je upućeno. Istovremeno, vlast koja je suočena sa žestokim kritikama opozicije uputila je i upozorenje da “nivo odnosa Srbije i NATO-a više nije isti”.\nTajnovitost na kojoj se insistira u vezi sa Tadićevim pismom pomalo zbunjuje jer je šef diplomatije Vuk Jeremić uoči njegovog slanja izjavio da je upućen oštar protest zbog formiranja Bezbednosnih snaga Kosova, zbog čega “odnos sa NATO-om više nije isti kao pre donošenja te odluke”. Osim pretnje usporavanjem integracije u NATO, Srbija teško da ima druge mehanizme otpora. Predsednik Evroatlanskog saveza Danijel Šunter sklon je uverenju da se radi o izjavama dnevno političkog karaktera:\n“Da se videti da zvaničnici Srbije svaki onaj korak i svaki potez koji ima veze sa nezavisnošću Kosova vrlo jasno i glasno kritikuju, ali ne mislim da će bilo šta drugo osim korišćenja takve vrste vokabulara se zaista i dogoditi u praksi. Zato što to nije ni samoj Srbiji u interesu.”\nOpozicioni poslanici u Skupštini Srbije ne bi se složili u oceni da udaljavanje od NATO-a zbog Kosova nije u interesu Srbije. Rad Parlamenta ponovo je blokiran jer su poslanici skrenuli sa dnevnog reda i govorili skoro isključivo o Bezbednosnim snagama Kosova. Radikali su zatražili usvajanje nove rezolucije o Kosovu. Petar Jojić:\n“Predlažem da se prekine sednica. Da se donese rezolucija u Narodnoj skupštini Republike Srbije. Predlažem i molim da se danas ova sednica prekine, da se otvori nova sednica, da na tu sednicu bude pozvan predsednik Republike jer on predstavalja Republiku Srbiju u zemlji i u inostranstvu. E, ovde mu je mesto danas da predstavlja Republiku Srbiju! Predlažem da danas dođu predstavnici Vlade, tojest ministri Vlade, cela Vlada treba da je danas u Parlamentu!”\nKoštuničini narodnjaci smatraju da je srpska vlast direktno odgovorna za transformaciju Kosovskog zaštitnog korpusa. Najdalje je otišao poslanik Velimir Ilić kog je zbog podizanja tona za govornicom dok je govorio o Kosovu više puta upozorila i predsednica Skupštine.\n“Očigledno je da je formiranje Bezbednosnih snaga na Kosovu posledica neodgovornog ponašanja vlasti Srbije u odnosu na način na koji misli da štiti teritorijalni integritet države. Ona to očigledno ne čini”, rekao je poslanik Demokratske stranke Srbije Miloš Aligrudić.\n“Ne štiti ga tako što pristaje na ucene i na zamke onih koji navode Srbiju i navode čak političke predstavnike kosovskih Albanaca, separatiste, da čine ovo što čine.”\nPod ovakvim pritiscima vlast je već prvog dana rada novih snaga bezbednosti na Kosovu povukla, po nekim, pomalo i nervozan potez. Naime, Ministarstvo kulture je saopštilo kako je otpušten urednik lista “Jedinstvo” (što je nedeljnik koji finansira Vlada i koji se distribuira na Kosovu), a koji je objavio oglas za pristupanje Bezbednosnoj službi.\nBitno umereniji glas došao je iz Gračanice, jedne od srpskih enklava. Predsednica Srpskog nacionalnog veća na Kosovu i Metohiji Rada Trajković ocenila je da srpski “protest Ujedinjenim nacijama i NATO-u neće promeniti stanje na terenu”. Još dodaje:\n“Mislim da svi protesti i sve ono što su naše inicijative, na žalost, dolaze sa zakašnjenjem. Zato što proces rada na formiranju ovih snaga jeste nešto što traje već duže vreme.”\nUz to Rada Trajković podseća da nisu retke uzajamne pohvale Beograda i Kfora o saradnji. Stoga ona veruje da će potezi Beograda imati loše posledice samo za kosovske Srbe:\n“Zato ova reakcija vlasti, koja najverovatnije neće rezultirati nečim što će promeniti realnost, suštinski će samo kod Srba doprineti ne samo još snažnijem udaljavanju i strahu od Albanaca, nego i udaljavanju od međunarodne zajednice. A ona je jedini faktor koji može suštinski nešto da nam pomogne, iako sve radi na dosta, rekla bih, traljav način.”\nPodsećamo, u ovom trenutku Srbija je članica programa “Partnerstvo za mir” i preko njega ostvaruje bezbednosnu saradnju sa drugim državama regiona. Po istom osnovu se sprovode i reforme sistema odbrane. Takođe, u Ministarstvu odbrane tvrde da imaju jako dobru saradnju sa ključnim članicama NATO-a uključujući i Sjedinjene Države. Upozorenja koja se iz Beograda upućuju NATO-u, kaže Danijel Šunter, samo su pokazatelj specifičnosti srpskog slučaja i primer integracije u Severno atlanski savez koja se odvija na dva koloseka, uz priličnu sigurnost da proces neće biti zaustavljen, ma kakve se prepreke isprečile, ni sa jedne strane:\n“S jedne strane to je staza saradnje i partnerstva, a sa druge to je poruka da se Srbija jednostavno ne miri sa nezavisnošću Kosova. Ali, postoji i vojna saradnja koja je prilično dobra. Mi imamo čak i primere da su srpski i američki vojnici zajedno organizovali vojne vežbe.”


TV Most - Crnadak: Poziv na iskrenije odnose između Srbije i BiH\nCrnadak: Poziv na iskrenije odnose između Srbije i BiH\nBošnjački političari bi trebalo da uspostave još bolju i iskreniju komunikaciju sa Aleksandrom Vučićem, predsednikom Srbije i ostalim ključnim funkcionerima te zemlje, rekao je Igor Crnadak, ministar spoljnih poslova BiH na doručku upriličenom za novinare nekoliko banjalučkih redakcija.\nIgor Crnadak je rekao da će sutra u Beogradu sa Ivicom Dačićem, ministrom spoljnih poslova Srbije, svečano otvoriti novu zgradu Ambasade BiH u toj zemlji, uz zajedničku poruku i poziv na bolju saradnju između dve zemlje.\n"Naša poruka iz nove zgrade će biti poziv na što iskrenije i što bolje odnose između dve zemlje koji treba da rezultirtaju sa što više ekonomske saradnje i što više efekata za građane i u Srbiji i u BiH", rekao je Crnadak.\nDodao je da će otvaranje te zgrade, uz predstojeću posetu predsednika Vučića BiH, pokazati da su odnosi u uzlaznoj putanji.\nUpitan šta očekuje kada je reč o Ugovoru o transportnoj zajednici jugoistočne Evrope, koji BiH nije potpisala u Trstu zbog negativnog stava Vlade RS, Crnadak je rekao da očekuje da će problem biti razrešen uskoro i da će u narednih nekoliko dana taj dokument ipak biti potpisan.\n"Kada sam video poslednji zaključak Vlade RS, bilo mi je dodatno žao što to nismo završili u Trstu jer je zaključak na tragu onog što sam i sam predlagao za vreme samita u Trstu, da se ugovor prihvati u tekstu kakav jeste bez izmena, i da se usvoji zaključak da će tri ministra u Savetu ministara i entitetskim vladama koordinisati svoje aktivnosti i usaglašavati stavove tokom perioda implementacije", rekao je Crnadak, prenele su banjalučke Nezavisne novine.\n13:14 Radojević: Policajci pod istragom zbog Đurića\n13:07 Zapaljeno vozilo radniku Pritvornog centra u Kosovskoj Mitrovici\n12:58 Diogardi: Tači i Haradinaj su mafijaši\n12:53 G7 za dijalog, ali protiv "zloćudnog" ponašanja Rusije\n12:51 "Đukanović spreman da normalizuje odnose sa Rusijom"\n12:48 Dodik: Ustav i Dejton sprovoditi kako je napisano\n12:44 Brnabić: Srbija ostaje otvorena za komunikaciju za Hrvatskom\n12:40 Brnabić: EU nije ćup novca – bolji život zavisi od nas\n12:35 Jevtić čestitao Dan turske zajednice\n12:32 Vučić: Imaćemo najmodernije opremljenog vojnika\n12:29 Pupovac dobio imejl u kojem ga pozdravljaju sa "Za dom spremni"\n10:45 Predstava ”Upoznaj mog tatu” u Mitrovačkom dvoru


"Ko stoji iza privatnog obezbeđenja Dobergard koje 'čuva' Vesića od građana?"\n„Ko stoji iza privatnog obezbeđenja Dobergard koje ‘čuva’ Vesića od građana?“\nPolitika Autor:Milica Božinović17. okt. 202119:26\nMila Popović, predsednica Gradskog Odbora Beograd Stranke slobode i pravde u pisanoj izjavi, upiala je "ko stoji iza privatnog obezbeđenja Dobergard koje “čuva” Vesića od građana?".\nNovi predlog beogradskog metroa po putniku skuplji pet puta od prethodnog\nGrađanima brane ulaz na sednicu o metrou: Ograda ispred Skupštine Beograda\nNaime, nakon što je prošle sedmice ispred Skupštine Beograda postavljena metalna ograda i policija na ulazu nije dozvolila zainteresovanim građanima da uđu na javnu sednicu na kojoj su se razmatrala pitanja u vezi sa metroom u Beogradu sa pratećim šinskim sistemima, Popović je rekla „da su u strahu velike oči čemu svedoči ponašanje Vesića, Stojčića i ostalih iz ove gradske vlasti“.\n„Toliko su se uplašili suočenja sa strukom i građanima, da su na dan javne sednice o metrou, angažovali privatno obezbeđenje Dobergard. Njihov zadatak je bio obračun sa pristojnim građanima koje su gurali i zabranjivali im ulazak u zgradu Skupštine Grada“ ističe Popović i dodaje:\n„Dobergard, Dobergard plus i Sparta Security su firme koje se bave obezbeđenjem pod kontrolom Dušana Đukića, vlasnika odgajivačnice dobermana u Ritopeku. Uspon ovih firmi počinje 2013. godine od kada je SNS preuzela vlast u Beogradu. Samo u poslednjih pet godina utrostručili su prihode i to za 13,5 miliona evra. Za manje od godinu dana su od ove Gradske vlasti i javnih preduzeća pod njihovom kontrolom dobili 5 miliona evra. Tako su dobili poslove od GSP, Štark Arene, Javnog osvetljenja, Gradskog zelenila, Beogradske tvrđave i Gradske uprave grada Beograda“.\nKako se dalje navodi u saopštenju, oo navodima u medijima, Dobergard je obezbeđivao Muzej Jugoslavije i Muzej primenjenih umetnosti kada se u njima desila krađa, a za obe krađe su osumnjičeni zaposleni ove firme.\n„Za krađu iz Muzeja primenjenih umetnosti se tereti i grupa Veljka Belivuka. Bez obzira na ovako “dobre” preporuke, firme su dobile posao obezbeđenja Muzeja grada Beograda za preko 300.000 evra i to ove godine. Izgleda da ova kriminalna vlast gubi sve konce i tlo pod nogama, pa ne može da organizuje ni najobičniju Javnu sednicu bez zastrašivanja građana i političkih neistomišljenika, te angažuje Pretorijansku gardu da ih čuva i to o trošku Beograđana“ zaključila je Popović.\nBONUS VIDEO: Podcast „Pitajte Đuru“ – Za metro niko nije pitao Saobraćajni fakultet već strane konsultante\nDobergardGoran VesićmetroMila POpovićprivatno obezbeđenje\nOtac obljubljene devojčice: Od mlađe ćerke sam saznao da je ušla u kola


Ugovori radnika preko HR agencije - privremeno zaposljavanje\nHR agencija u saradnji sa Poslodavcem korisnikom za potrebe zaključenja Ugovora o ustupanju zaposlenih utvrđuje: vremenski period ustupanja radnika, broj potrebnih izvršilaca, tip ugovora o radu, nazive i opise radnih mesta, ostale pogodnosti ili prava zaposlenih itd.\nKada Poslodavac korisnik prihvati ponudu HR Agencije u celosti, zaključuje se Ugovor o ustupanju zaposlenih kojim se detaljno ugovara delokrug usluga koji je Poslodavcu korisniku potreban.\nPoslodavac korisnik može preko HR agencije da angažuje izvršioce na privremenim ili stalnim poslovima za bavljanje različitih poslova, od manuelnih i fizičkih poslova do visoko intelektualnih. Po zaključenju Ugovora, HR Bulevar agencija raspoređuje ustupljene zaposlene u poslovne prostorije kod Poslodavca korisnika usluga agencjiskog zapošljavanja, a sve u funkciji kvalitetnog i blagovremenog pružanja HR usluga iz domena agencijskog zapošljavanja.\nTokom celokupnog trajanja ugovora o agencijskom zapošljavanju, ustupljeni zaposleni su u radnom odnosu kod HR agencije Bulevar koji je Zakonski poslodavac zaposlenima, a Poslodavac korisnik rukovodi radnicima i donosi sve odluke u vezi sa njiihovim radom. Ovo, praktično znači da zaposleni HR Bulevar agencije koji obavljaju ugovorene poslove imaju ugovornu obavezu da slede sve instrukcije Poslodavca korisnika u vezi sa radom, poslovnim procesom, radnom disciplinom, standardima i procedurama. Shodno tome, pošto Poslodavac korisnik donosi sve odluke i rukovodi ustupljenim radnicima, isti će biti i u obavezi da poštuje sve zakonske odredbe kojima se uređuje bezbednost i zaštita zdravlja na radu u skladu sa Zakonom o agencijskom zapošljavanju i Zakonom o bezbednosti i zdravlju na radu.\nPo prijemu ustupljenih zaposlenih na rad u poslovne prostoije, Poslodavac korisnik HR usluga dužan je da organizuje obuku -upoznavanje sa tehnološkim procesom i sredstvima rada koja se koriste u okruženju Poslodavca korisnika.\nUgovor sa radnikom\nNa osnovu Zahteva za angažovanje izvršilaca koji je sastavni deo Ugovora o ustupanju zaposlenih, HR Agencija Bulevar vrši odabir radnika koji će najviše odgovarati potrebama obavljanja poslova i sa njima zaključuje Ugovor o radu po instrukcijama i potrebama Poslodavca korisnika na određeni ili neodređeni vremenski period, a sve to u skladu sa važećim Zakonom o radu.\nADMINISTRACIJA LJUDSKIH RESURSA\nHR agencija će obaviti sve administrativne radnje potrebne za prijem, zamenu ili otpuštanje radnika. HR Bulevar će, za sve vreme trajanja ugovora, uredno voditi sve evidencije iz oblasti rada i ostvarenih zarada zaposlenih, izvršiti prijave/odjave zaposlenih na socijalno osiguranje. HR agencija izrađuje sve radno pravne akte iz oblasti radnih odnosa i komunicira redovno za zaposlenima u cilju blagovremenog obaveštavanja i dostavljanja odgovarajućih potvrda na zahtev zaposlenih.\nOdabrani radnici sa potpisanim Ugovorom o radu i pratećom ugovornom dokumentacijom upućuju se kod Poslodavca korisnika na osnovu izdatog Uputa za rad od strane HR agencije. Poslodavac korisnik je dužan da dokumenta izdata za svakog radnika čuva samo za vreme dok su radnici angažovani u prostorijama Poslodavca korisnika i nema obavezu trajnog čuvanja, odnosno dužan je da dokumentaciju vrati nazad HR Agenciji u skladu sa Zakonom o zaštiti podataka o ličnosti.\nPOŠTOVANJE ZAKONSKIH PRAVA RADNIKA\nHR Bulevar - HR agencija, preuzima ulogu formalnog i zakonskog poslodavca zaposlenima i preuzima odgovornost za čitav proces administracije radnih odnosa i obračuna prihoda zaposlenih.\nSvi ustupljeni zaposleni blagovremeno potpisuju ugovor o radu i dobijaju kopiju M prijave na socijalno osiguranje i ostalu prateću dokumentaciju u skladu sa Zakonom o zaštiti uzbunjivača, Zakonom o zabrani zlostavljanja na radu i drugim. Svi ustupljeni zaposleni dužni su da pohađaju obuku za bezbedan i zdrav rad od strane lica za bezbednost i zdravlje na radu kod Poslodavca korisnika usluga. Uz svaku isplatu zarade ili naknade zarade, plaćaju se svi zakonom obavezni porezi i doprinosi na prihode zaposlenih. Zaposlenima se izdaju obračunski listići prilikom svake isplate. HR agencija vrši redovno obaveštavanje i kontaktiranje zaposlenih u vezi sa pravima i obavezama koja proističu iz radnog odnosa.\nNa Vaš zahtev izradićemo informativnu i finansijsku ponudu HR usluge, usluga privremenog zapošljavanja, Outstaffing-a, podsredstvom HR agencije.\nPotrebno je da popunite formular sa potrebnim podacima.


Jeftini letovi iz Srbije do Libana - Avio karte Srbija Liban - eSky.rs\nAvio karte iz Srbije do Libana\nPretražite letove iz Srbije do Libana\nProverite najbolje prilike za letove iz Srbije do Libana\n✔ Postoje li posebne ponude za letove iz Srbije do Libana na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Libana?\n✔ Ako rezervišem let iz Srbije do Libana, mogu li da rezervišem ujedno i smeštaj?\n✔ Koje avio-kompanije nude letove iz Srbije do Libana?\nBudite sigurni, da na eSky.rs ponuda letova iz Srbije do Libana uključuje ne samo niskotarifne avio-kompanije, već i one koje su specijalizovane za visoki standard.


STEGE ORGANIZOVANOG КRIMINALA | Magazin Odbrana i Bezbednost\nRegion kojem pripada i Srbija je veoma plodno tle za razvoj organizovanog i transnacionalnog kriminala, što je bilo uslovljeno tranzicijom država na kapitalizam, ratovima 1990-ih godina i spregom kriminala s vlastima. Organizovani kriminal se ispoljava u svim društvenim delatnostima, pa tako Interpol upozorava da su pred nama veliki izazovi poput ilegalnog trgovanja vakcinama protiv kovida 19\nObračun s organizovanim kriminalom, što je teško nasleđe u Srbiji, veoma je komplikovan zadatak koji se jedino može rešiti zajedničkim delovanjem Vlade, tužilaštva i službi bezbednosti kako bi se uništile organizovane kriminalne grupe. Veliki problem predstavljaju i nedovoljno čuvane srpske granice, te slabe institucije koje moraju da pređu iz pasivnog u aktivan rad. Ubistva na ulicama naših gradova, hapšenja srpskih građana zbog organizovanog kriminala širom sveta i niz slučajeva organizovanog kriminala u Srbiji zabrinuli su građane. Nove akcije protiv „mafije“ svakako su ono čega su svi građani željni, i šta očekuju, a pri tome će se očistiti i ceo sektor bezbednosti od kriminalaca.\nŠTA JE ORGANIZOVANI КRIMINAL?\nOrganizovani kriminal ima više definicija, ali možemo reći da predstavlja udruživanje dva čoveka ili više ljudi radi bavljenja ilegalnim aktivnostima u jednoj zemlji ili više država, kada on postaje i transnacionalni. Takve organizovane kriminalne grupe učestvuju u ilegalnim aktivnostima gde im je glavni izvor prihoda ponuda dobara i usluga koji su ilegalni, ali za kojima postoji kontinuirana javna potražnja. U sklopu organizovanih kriminalnih aktivnosti obično se nalazi više krivičnih dela, kao što su krađa, prevara, pljačka, sistemska korupcija, otmica radi otkupnine, zahtevi za plaćanje „zaštite“, trgovina belim robljem, organizovana prostitucija, trgovina oružjem i drogama, organizovanje ubistava, švercovanje migranata i druge ilegalne radnje koje nekoj grupi donose korist. Ove grupe se ponašaju kao kriminalna korporacija čiji je glavni cilj profit od ilegalnih dela, dok je klasično organizovanje skoro izumrlo. U borbi za tržište ne preza se od ubistva, kako pripadnika konkurentnih kriminalnih grupa, tako i novinara i javnih ličnosti koje im mogu stajati na putu profita.\nTri osnovna elementa dela organizovanog kriminala koje je prepoznao Evropski sud za ljudska prava su da je delo rezultat zajedničkog delovanja više od dva lica, u cilju vršenja teških krivičnih dela, radi sticanja dobiti ili moći s opcionim dodatnim elementima: svaki član kriminalne organizacije imao unapred određen kriminalni zadatak ili ulogu; kriminalna organizacija je planirana na duže vreme ili neograničeno; delatnost organizacije se zasniva na primeni određenih pravila interne kontrole i discipline članova; delatnost organizacije se planira i vrši u međunarodnim razmerama; primenjuje se nasilje i zastrašivanje; koriste se privredne ili poslovne strukture; koristi se pranje novca ili nezakonito stečene dobiti; postoji uticaj organizacije ili njenog dela na politiku, medije, izvršnu i sudsku vlast ili na društvene i ekonomske činioce.\nU Srbiji je krivično delo organizovani kriminal prvi put prepoznato 2001. godine, definisano je Кrivičnim zakonikom, Zakonikom o krivičnom postupku i Zakonom o organizaciji i nadležnosti državnih organa u suzbijanju organizovanog kriminala.\nOkolnosti 1990-ih godina otvorile su put za povezivanje kriminalaca na području celokupne Jugoistočne Evrope, dojučerašnjih sovjetskih republika i bivših SFRJ republika na istoku i starih kriminalnih grupa u zapadnim zemljama i ostatku sveta. Uzdrmani pravni sistemi država, korumpiranost službenika, lako korišćenje infrastruktura (luka, aerodroma, auto-puteva, železnica), sredstava komunikacije, nepotizam i postojanje velikog tržišta doprineli su inkorporaciji ovih organizovanih kriminalnih grupa u same države Jugoistočne Evrope. Ovo se produbilo ratom na Кosovu i Metohiji 1999. godine i u Makedoniji 2000. godine, gde su organizovane kriminalne grupe direktno finansirale terorističke organizacije kao što su UČК, ANA i druge pipke albanskih ekstremističkih i terorističkih organizacija.\nNakon povlačenja Vojske SR Jugoslavije s КiM, i nepoštovanjem rezolucije SB UN 1244, naša južna pokrajna postala je svojevrstan kartel organizovanog kriminala u kome ne važi zakon, a čije posledice i danas osećamo. Srbija je tokom 1990-ih i početkom 2000-ih u državnim zajednicama u kojima je bila (SRJ, SCG) izgubila premijera, vrsne novinare, ministra odbrane, visoke službenike policije, vojske, državne bezbednosti i mnoge građane za čija ubistva nisu nađeni počinioci.\nSama činjenica da južna srpska pokrajina nije pod direktnom kontrolom države Srbije otvara niz problema, pa i taj da tamošnji kriminal ona ne može kontrolisati. Nedovoljna obezbeđenost administrativne linije između КiM i centralne Srbije, otvorena granica između КiM i Albanije i nedovoljna kontrola granice sa Severnom Makedonijom čine svojevrsni koridor kojima organizovane kriminalne grupe mogu dejstvovati odrešenih ruku, od luka na Jadranu do auto-puteva koji vode u srce Evrope.\nOstatak članka možete pročitati u aktuelnom štampanom izdanju magazina Odbrana i bezbednost\nborba protiv organizovanog kriminalamafijamuporganizovani kriminalvlada


Nihadu devet godina i pet meseci zatvora zbog dilovanja droge\nNaslovnica Sjeverni Sandžak Novi Pazar Nihadu devet godina i pet meseci zatvora zbog dilovanja droge\nViši sud u Novom Pazaru osudio je danas Nihada Đ. (58) iz ovog grada na devet godina i pet meseci zatvora zbog neovlašćene proizvodnje, držanja i stavljanja u promet opojnih droga, saznaje radio Sto plus.\nPortparol Višeg tužilaštva Asmir Mehović kazao je da je to jedinstvena kazna zatvora za optuženog, koji je u januaru 2019. godine zaključio sporazum sa tim tužilaštvom na osnovu kojeg je pravnosnažno osuđen na 4,5 godine zatvora.\n“On je tada osuđen jer je u dužem vremenskom periodu držao i prodavao heroin, a prilikom hapšenja policija je kod njega pronašla preko 50 grama te droge. Desetak dana nakon sporazuma, dok je čekao na upućivanje na izdržavanje kazne, je ponovo uhapšen, a policija je tada kod njega pronašla oko 196 grama heroina”, rekao je Mehović.\nViši sud ga je zbog toga osudio na pet godina zatvora, a uzimajući i presudu na osnovu ranije zaključenog sporazuma, izrečena mu je jedinstvena kazna od devet godina i pet meseci zatvora.\n“U pitanju je prvostepena, nepravnosnažna presuda i osuđeni ima pravo žalbe Apelacionom sudu u Kragujevcu”, izjavio je Mehović.\nNihada, zajedno sa Zvezdanom J. (23), novopazarska policija uhapsila je 29. januara prošle godine, a prilikom pretresa je kod njih pronađeno blizu 60 grama heroina i dva grama ekstazija.\nOboje su dva dana kasnije sa Višim tužilaštvom zaključili sporazume o priznanju krivičnog dela, kojim je Nihad osuđen na 4,5 godine zatvora, a Zvezdana na tri.\nDok je čekao na odlazak na izdržavanje kazne, policija ga je uhapsila 12. februara prošle godine, a tada je kod njega pronađeno blizu 200 grama heroina.


Miletić: Neprijateljski gest VB, ali neće ništa promeniti\nTanjug 2. avgusta 2018. 13:48\nBEOGRAD – Predsednik Centra za proučavanje globalizacije Dejan Miletić smatra da je odluka Velike Britanije da ne stavi KiM na dnevni red SB UN neprijateljski gest prema Srbiji.\nIstovremeno ukazuje da ta odluka neće učiniti da problemi KIM nestanu sa agende međunarodne zajednice.\nMiletić ocenjuje da se nastavlja britanska politika koja ne uvažava interese Srbije što, kako kaže, nije dobro ni za Britaniju, ako želi da vrši uticaj u regionu, ali ni za Srbiju, jer se nastavlja nerazumevanje.\nOn smatra da to pokazuje da je pozicija Srbije i dalje vrlo teška, jer Britanija na neki način prednjači u suprostavljanju ruskim interesima, a Srbiju, dodaje, prepoznaje kao deo ruske interesne sfere.\n„To, međutim, nije istina i to nije prava poruka svetu. Čini mi se da Britanija nije ‘resetovala’, svoj odnos prema Srbiji i Balkanu, da je ostala na istim pozicijama, za razliku od svih evropskih zemalja, kao i SAD. Vidimo da se i kod njih sve to menja“, rekao je Miletić Tanjugu.\nKaže da razume da KiM nije prioritet Britanije, ali i da nije dobra poruka da oni još nisu u stanju da prevaziđu neka nerazumevanja.\nBritanija jeste „diplomatski gigant“, kaže, ali ovakvim gestovima pokazuje da je odlazeći.\nMiletić ne veruje da će odluka Britanije uticati na dijalog u Briselu i smatra da se on nastavlja, te da se ide ka rešenjima, uz podsećanje da Srbija želi mir i stabilnost u regionu.\nNa pitanje da li očekuje da će i SAD, kao sledeći predsedavajući SB UN, učiniti isto što i Velika Britanija, odnosno da neće staviti pitanje KiM na dnevni red, Miletić kaže da pre svega prepoznaje konstruktivan odnos SAD u poslednje vreme i da ne veruje da će oni tako nešto nastaviti.\nPodseća da je nova američka administracija za ovaj region tražila kadrove, menjala ih, te da se vidi da je sad uspostavljen neki ‘sinhronicitet’ između Stejt dipartmenta i državnog vrha i da se ide ka nekim rešenjima.\n„Srbija je naravno za to. Srbija želi da napravi kompromise, ako to i narod podrži. Ovakvi potezi Velike Britanije i pojedinih samo otežavaju komromis koji je svima potreban“, rekao je Miletić.\nU tom kontekstu, ne veruje da će SAD uraditi isto što i Britanija, ali, ako tako i nastave, važniji je, kaže, drugi deo koji se odnosi na njihovo konstruktuvno delovanje u odnosnu na eventualni pravno-obavezujući sporazum.


Stanisavljević:Izgradili efikasan sistem socijalne zaštite - Radio televizija Pančevo\nStanisavljević:Izgradili efikasan sistem socijalne zaštite\n6. juna 2020. 0248\nNarod zna šta želi i kakvu politiku, a to je politika Srpske napredne stranke i predsednika Aleksandra Vučića, odgovorna vlast i odgovoran sistem socijalne zaštite, kaže članica Glavnog odbora SNS Nataša Stanisavljević.\n„Pre šest godina smo postavili ciljeve i oni su – da više nikada u Beogradu neće kasniti socijalna pomoć, da ćemo isplaćivati redovno sva davanja ka porodiljama i da ćemo izgraditi odgovoran sistem socijalne zaštite koji je uvek tu da pomogne svojim sugrađanima“, istakla je Stanisavljević.\nPrema njenim rečima, uspostavljena su nova prava, nove usluge socijalne zaštite, proširen je obim postojećih, što znači direktna podrška i pomoć ka građanima.\n„U proteklom periodu smo renovirali i obnovili 31 objekat ustanova socijalne zaštite. Pokrenuli smo 15 novih prava i usluga, što znači da ih je sada u Beogradu ukupno 44, koji direktno pomažu našim sugrađanima“, rekla je Stanisavljević i dodala da su pojedine usluge i prava po prvi put uspostavljena, poput ličnih pratilaca, personalnih asistenata, pomoći u kući za decu sa smetnjama u razvoju i mnoge druge.\n„Izgradili smo najefikasniji sistem koji svakodnevno funkcioniše, mi smo tu za svakog kome je naša podrška i pomoć potrebna. To je politika Srpske napredne stranke, to je politika odgovornosti ka sugrađanima, efikasnog sistema socijalne zaštite koji je tu da pomogne i da se svi zajedno borimo za bolju budućnost“, zaključila je Stanisavljević, saopštio je Gradski odbor SNS Beograda.\nSNS ubedljiva u Merošini – osvojila svih 145 mandata\nNikoleta Dragaš 6. juna 2021. 6. juna 2021.


Nikolić: "Pobedom na zasluženi odmor" - Sportske.net\nNikolić: "Pobedom na zasluženi odmor"\nTrener Partizana Marko Nikolić rekao je danas da njegovi fudbaleri u poslednjoj utakmici u prvenstvu protiv Čukaričkog žele pobedom da se oproste od svoje publike.\nPartizan dodatno pojačao sponzorski tim!Živkov prvenac!Ninković: "Da odigramo pametno!"Neka bude sportski derbi!Živković pred derbi "puca" od samopouzdanja\nFudbaleri Partizana u sredu od 17 časova na svom stadionu igraju protiv Čukaričkog, utakmicu poslednjeg 30. kola Super lige Srbije.\n"U sredu je poslednja utakmica u prvenstvu, dolazi nam čukarički koji je dobro igrao cele godine. Naš cilj je jasan, da se pobedom oprostimo od svoje publike i da nakon toga odemo na zasluženi odmor", rekao je Nikolić novinarima na stadionu Partizana.\nCrno-beli ove sezone nisu uspeli da odbrane titulu, koju je osvojila Crvena zvezda, prvi put posle šest godina.\nNikolić za utakmicu protiv čukaričkog neće moći da računa na Milana Lukača, Miroslava Vulićevića, Danila Pantića, Andriju Živkovića i Nemanju Petrovića, pošto imaju obaveze u reprezentativnim selekcijama. Nemanja Kojić je povređen i danas se vraća iz Turske gde je operisao stopalo.\nTakođe, Nikolić neće moći da računa ni na Petra Škuletića, koji ima mononukleozu.\nTrener crno-belih je novinarima predstavio plan priprema i istakao da će zbog cele situacije u zemlji, odnosno zbog pomeranja termina poslednja dva kola zbog poplava, ekipa imati manje vremena za odmor.\nLekarski testovi obaviće se 14. i 15. juna, a dan kasnije je prozivka igrača i tada ekipa putuje na prvi deo priprema na Zlatibor.\nTamo će 22. juna Partizan igrati protiv Debrecina, dva dana kasnije se vraća u Beograd, a 27. juna će na stadionu u Humskoj odigrati humanitarnu utakmicu protiv Malmea.\nDan kasnije igrači i stručni štab putuju u Sloveniju, gde će crno-beli odigrati četiri pripremne utakmice, 1. jula protiv šturma iz Graca, 4. jula protiv rumunskog Petrolula, 6. jula protiv ruskog Rubina, a dva dana kasnije protiv Lokomotive iz Moskve ili protiv Metalista iz Harkova.\nCrvena zvezda je predložila da se u Beču početkom jula odigra humanitarni "večiti" derbi.\n"Ako postoje uslovi može da se odigra, ako ne postoje - neće", rekao je Nikolić.\nNikolić je istakao da će o predstojećem prelaznom roku govoriti tek posle poslednje utakmice u prvenstvu.\n"Partizanu su potrebna tri-četiri dobra, kvalitetna napadača i to nije nikakva mudrost, ali tek posle detaljnih analiza lekarskih službi i kada budemo videli kakva je situacija sa Škuletićem i Kojićem, videćemo da li je potrebno dovoditi nekoga", rekao je on.\nPartizan je juče pobedio Spartak sa 4:1, u pretposlednjoj utakmici šampionata, a kao najdraži trenutak iz tog meča Nikolić je naveo gol mladog Danila Pantića.\n"Najdraži trenutak je bio kada je Pantić postigao prvi gol u seniorskoj konkurenciji i prvi gol u dresu Partizana, pogotovo način na koji ga je postigao", rekao je on.\nPantiću je kod tog gola asistirao Andrija Živković.\n"Njih dvojica će biti u konkurenciji za najbolji sastav Partizana i sledeće godine. Mladi su, imaju potencijal, ali moraju da steknu iskustvo. Imali su veliku ulogu ove godine, naročito Živković, ali očekujem njihov još veći doprinos naredne sezone", rekao je Nikolić.\nNikolić nije želeo da se vraća unazad i komentariše prolećni deo prvenstva, već je ponovio da njegovoj ekipi nije bilo lako i da je ponosan na svoje igrače što su bili veliki profesionalci.


NovaEnergija.net » Albanska policija, prva u regionu, dobila električna vozila, ali nema gde da ih puni! Albanska policija, prva u regionu, dobila električna vozila, ali nema gde da ih puni! – NovaEnergija.net\nAlbanska policija, prva u regionu, dobila električna vozila, ali nema gde da ih puni!\nwritten by Jelena Jovičić October 7, 2016\nMinistar unutrašnjih poslova Albanije Saimir Tahiri ponosno je predstavio prvih nekoliko električnih automobila Folksvagena (Volkswagen), koje će koristiti albanska policija, kako je rekao, „jedina u regionu i jedna od pet u Evropi“.\nOn je istakao da automobili neće troši „ni kap goriva“ i da 100 kilometara pređenih na struju košta koliko „jedna kafa“, odnosno 120 leka manje od jednog evra.\nAgencija AP međutim navodi da postoji samo jedan problem na pumpama u Albaniji ne postoji mogućnost za punjenje baterija električnih automobila, te će policijska vozila morati da se vraćaju u policijske stanice na punjenje.\nAlbanska policija, prva u regionu, dobila električna vozila, ali nema gde da ih puni! was last modified: October 7th, 2016 by Jelena Jovičić\nalbanska policijaelektricni automobilpunjenjetop\nApple i dalje najvredniji svetski brend – slede ga Google, Microsoft, IBM…\nIndija uvodi sopstvenu virtuelnu valutu\nPametno ogledalo kao vaš najbolji saveznik za...\nEvo kako da otključate telefon ako ste...\nNova opcija na Gmailu koja će olakšati...\nDa li će Slack u 2016. postati...


Poruka o grešci „Nije vam dozvoljeno da kreirate lokacije timova” kad izaberete stavku „nova lokacija” na SharePoint Online stranici „Praćene lokacije” - Office podrška\nPoruka o grešci „Nije vam dozvoljeno da kreirate lokacije timova” kad izaberete stavku „nova lokacija” na SharePoint Online stranici „Praćene lokacije”\nKada kliknete na novu lokaciju na stranici " Praćene lokacije " u sistemu Microsoft SharePoint Online, dobijate sledeću poruku o grešci:\nNije vam dozvoljeno da kreirate lokacije tima u https://yourdomain.sharepoint.com/.\nBELEŠKU: Čuvar mesta vašdomen predstavlja domen koji koristite za vašu organizaciju.\nDa biste rešili ovaj problem, administrator mora da pruža dozvole za kreiranje podlokacije za korisnike kojima je potreban dozvolu za korišćenje „nova lokacija” vezu.\nBELEŠKU: ako koristite ovo rešenje, svi korisnici koji se dodaju u nove grupe koje kreirate će moći da kreiraju podlokacije unutar kolekcije lokacija. Postoji mnogo metode koje obezbeđuju ovaj nivo pristupa. Međutim, ovo rešenje vam omogućava da (administrator) jednostavno upravljanje broj i opseg osoba koje mogu da kreiraju podlokacije. Upravljanje ovu promenljivu dodavanjem ili uklanjanjem korisnika iz novu grupu.\nDa biste odredili lokaciju na kojoj se kreira lokacija kada korisnik klikne na vezu na novu lokaciju , sledite ove korake:\nPrijavite se na SharePoint centar administracije, a zatim izaberite stavku Postavke.\nPregledajte URL adresu koja je navedena u Kreiranje lokacija underfieldu opcije Pokreni na lokaciji . Na primer, vrednost možda https://contoso.sharepoint.com, gde je contoso je ime domena koji koristite za vašu organizaciju.\nDa biste kreirali novi nivo dozvole, morate biti administrator lokacije koja je navedena da bi lokacija kreirane ispod njega. U ovom slučaju, sledite ove korake:\nKliknite na ikonu zupčanika za " Alatke ", a zatim kliknite na dugme Postavke lokacije.\nKliknite na dugme dozvole za lokaciju.\nNa traci, izaberite stavku Nivoi dozvola, a zatim kliknite na dugme Dodaj nivo dozvole.\nUnesite ime za nivo dozvole, a zatim u odeljku Dozvole za lokaciju , izaberite u polju za potvrdu Kreiranje podlokacije .\nDa biste kreirali grupu koja koristi novi nivo dozvole, sledite ove korake kao administrator lokacije:\nKliknite na ikonu zupčanika za " Alatke ", a zatim izaberite stavku Postavke lokacije.\nKliknite na dugme Dozvole za lokaciju, a zatim kliknite na dugme Kreiraj grupu.\nNavedite ime za grupu, a zatim Davanje dozvola za grupu u ovom Sitesection, potvrdite izbor u polju za potvrdu pored imena novog nivoa dozvole koji ste kreirali.\nBELEŠKU: postoje i druge postavke dostupne u ovom odeljku. Izaberite dodatne postavke tako da odgovara određenom scenarija.\nDodavanje i uklanjanje korisnika iz nove grupe da biste dodelili ili odbijete dozvola koje ste konfigurisali.\nDo ovog problema dolazi zato što korisnik koji pokušava da kreirate lokaciju nema dozvole za Kreiranje podlokacije za kolekciju lokacija gde je ta osoba pokušava da kreirate lokaciju.


Jezero odumire usled drastičnog pražnjenja\nDrastično smanjenje vodostaja ozbiljno ugrožava bogatu i raznovrsnu floru i faunu u samom jezeru, ali i oko njega, te čuvena plutajuća ostrva po kojima je ovo jezero poznato.\nU predelu izuzetnih odlika Vlasina upozoravaju da višemesečno ispuštanje jezerske vode zbog remonta jedne od četiri hidroelektrane “Vrla” pogubno utiče na biljni i životinjski svet, posebno na autohtone jedinstvene vrste.\nIzuzetno nizak vodostaj Vlasinskog jezera loše utiče na mrest ribe, zbog koje inače dolazi veliki broj pecaroša iz Srbije, Bugarske, Makedonije, Grčke i drugih zemalja, kaže radnik čuvarske službe na Vlasini Radoš Kostadinović.\nŠef PIO “Vlasina” Novica Stanković upozorava da su pored jezera počele da se suše neke endemske vrste biljaka poput breze i rosulje.\nVodostaj jezera opao je u protekla tri meseca za čak pet do deset metara. Mnogi čamci i brodići ostali su na suvom, a ni najstariji meštani ne pamte ovako nizak vodostaj jezera.\nPredsednica opštine Surdulica dr Aleksandra Popović naglašava da lokalna samouprava nije nadležna za vodostaj i nema nikakve ingerencije. Međutim, nju zabrinjava činjenica da lokalna samouprava, od Elektroprivrede Srbije i Vlasinskih hidroelektrana nije dobila nikakvo obaveštenje o pražnjenju akumulacije izgrađene davne 1949. godine.\nU EPS su potvrdili da se jezero u poslednja tri meseca drastično prazni zbog remontnih radova u jednoj od hidroelektrana. Iz EPS, međutim, tvrde da nizak vodostaj najveće veštačke akumulacije u Srbiji ne ugrožava biljke i životinje u jezeru i okolini.\nAmazon u Italiji utajio 130 miliona evra?


Valdano: "FIFA mora da reaguje" - Sportske.net\nValdano: "FIFA mora da reaguje"\nBivši sportski direktor Real Madrida Horhe Valdano veruje da je nagrada za najboljeg trenera u 2012. godini zasluženo u rukama Visentea Del Boskea i potpuno regularna.\nHorhe Valdano, nekada jedan od glavnih ljudi u Real Madridu zatražio je od FIFA-e da dokaže da je glasanje na izboru za najboljeg trenera u 2012. godini bilo potpuno regularno i da su Murinjove tvrdnje, izrečene ranije ove nedelje, potpuno neistinite.\nMurinjo je nedavno izjavio da je izbor za najboljeg trenera bio namešten i da su glasovi, koji su trebali da budu njegovi, prebačeni Visenteu Del Boskeu, koji je kasnije i dobio priznanje za najboljeg trenera u 2012. godini.\n"Murinjove izjave podrazumevaju da FIFA mora da uradi nešto. Oni moraju da dokažu da je proces glasanja bio regularan."\n"Del Boske je osvojio izbore sa velikom razlikom i ne verujem da je bilo više od 200 lažnih glasova", objašnjava Valdano.\nFIFA je već objavila prve rezultate istrage, negirajući da je Goran Pandev svoj glas dao treneru Real Madrida a ne Del Boskeu, zbog čega je kasnije i usledila Murinjova izjava.